Analisis GOLD – Minggu Ini Pun Harga Emas Akan Mendatar Lagi?

Harga emas menyambung pergerakan mendatar minggu lalu pada awak dagangan minggu ini sementara pelabur masih menantikan isyarat lebih jelas untuk mata wang US dolar.
Walaupun pasaran saham Amerika Syarikat (AS) meningkat dan memberi tekanan buat US dolar sebagai mata wang safe-haven, namun peningkatan pada hasil bon AS dilihat menyokong US dolar dari terus mengalami kejatuhan nilai.
Pergerakan harga juga dijangkakan perlahan pada awal minggu sementara menantikan laporan data pekerjaan NFP pada Jumaat yang menjadi acara tumpuan utama minggu ini.
Justeru, situasi ini akan terus mempengaruhi pergerakan harga emas yang turut juga mendatar seperti minggu lalu seperti yang dipaparkan pada carta XAU/USD yang mengukur nilai emas berbanding US dolar.
Penurunan harga dilihat akan disokong pada zon support 1765.00 yang dicecah harga pada dagangan 2 minggu yang lalu.
 Jika harga berjaya susut lebih rendah melepasi zon tersebut, paras terhampir yang akan diuji dilihat pada 1745.00 sebelum paras tumpuan akan kembali disasarkan pada 1700.00.
Sebaliknya jika harga berjaya membuat kenaikan, paras rintangan 1800.00 akan diuji semula untuk memberikan isyarat harga yang lebih jelas.
Kenaikan lebih tinggi di atas paras tersebut akan memberi isyarat awal bagi trend bullish untuk menuju semula ke zon SBR (support become resistance) pada 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Mentah Global Jatuh Ke Paras Terendah Empat Bulan Lepas

Minyak mentah global jatuh dua peratus lagi pada sesi dagangan Khamis berikutan sentimen peningkatan stok minyak AS yang masih menyelubungi pasaran ini.
Harga minyak mentah meneruskan kejatuhan pada hari kedua berturut-turut berikutan kebimbangan kenaikan inventori AS yang mengganggu usaha OPEC (Organization of Petroleum Exporting Countries) untuk mengimbangi permintaan dan penawaran global.
Walaupun pematuhan kepada perjanjian pemotongan oleh OPEC berada di tahap yang tinggi, stok minyak di AS kini meningkat ke paras tertinggi sebanyak 528.4 juta tong sehingga minggu lalu, seperti yang dilaporkan oleh EIA pada Rabu.
 OPEC mula menjalankan pemotongan pengeluaran bekalan sebanyak 1.16 juta tong sehari bermula pada awal tahun ini, selepas negara-negara pengeluar non-OPEC yang lain bersetuju untuk memotong sehingga 1.8 juta tong sehari dalam usaha menanggani isu lebihan bekalan yang telah memberi tekanan kepada harga komoditi ini sejak dua tahun yang lalu.
Minyak WTI (west texas intermediate) yang di dagang di New York Mercantile Exchange susut sehingga $1 dalam sesi Khamis dan kini didagang di sekitar $49.95. Manakala minyak Brent (Brent-oil) kini berada di sekitar $52.54 setong.
Kini, pasaran memberi tumpuan kepada data jumlah pelantar yang akan dikeluarkan oleh Baker Hughes pada lewat sesi dagangan Eropah hari ini.


Hari Berdarah Buat Kebanyakan Matawang, Rupanya Ini Yang Terjadi!

US dolar sekali lagi menguat susulan junaman yang dicatatkan oleh mata wang euro selepas dikecewakan oleh Bank Pusat Eropah (ECB) yang memperlihatkannya tidak tergesa-gesa untuk menaikkan kadar faedah.
Ini membawa euro jatuh ketara ke paras terendah terbaharu sejak April 2020 sehingga mencecah harga $1.0758 berbanding US dolar ekoran keputusan polisi ECB dikeluarkan.
ECB menutup mesyuarat dasarnya dengan langkah berhati-hati untuk mengurangkan sokongan. Ia bagaimanapun mengesahkan rancangan untuk mula mengurangkan pembelian bon pada suku ini dan menamatkannya pada suku ketiga.
Sementara itu, dolar greenback meneruskan kenaikan lebih tinggi selepas data terbaharu menunjukkan jualan runcit Amerika Syarikat meningkat pada bulan Mac, yang sebahagian besarnya didorong oleh harga gas dan makanan.
 Pengukuhan ini terus mendorong mata wang yen lebih jauh ke paras terendah 20 tahun dengan didagangkan pada sekitar harga 126.30 pada sesi Asia.
Perbezaan polisi antara Federal Reserve (Fed) yang ke arah pengetatan manakala Bank Pusat Jepun (BOJ) dan ECB untuk kekal dengan dasar longgar telah meletakkan jurang lebih jauh dalam kekuatan mata wang masing-masing.
Mata wang pound turut terkesan dengan kekuatan US dolar, menyebabkannya terjun semula ke sekitar paras harga 1.3000 pada sesi Asia hari ini.
Dalam pada itu, ketegangan yang semakin meningkat antara Ukraine dan Rusia turut menekan dagangan mata wang utama dan mengangkat US dolar sebagai safe-haven.
Dolar greenback dijanga akan terus mengekalkan pengukuhannya menuju penghujung minggu memandangkan kebanyakan bank-bank utama ditutup sempena cuti Good Friday pada hari ini.


Emas Kecundang Lagi, Tenggelam Ke Dasar Lautan

Harga emas menjunam lebih parah selepas menyaksikan bacaan data pekerjaan NFP AS yang sangat memberangsangkan, menyebabkan logam berharga itu terjun ke paras terendah lebih empat bulan pada sesi Asia hari ini.
Spot emas diniagakan susut 1.4% pada $1,738 per auns. Pada awal sesi, harga emas mencecah bacaan terendah sejak 31 Mac pada $1,687 per auns.
Menurut data terbaru yang dikeluarkan Jabatan Tenaga Kerja AS, pekerjaan dilaporkan meningkat sebanyak 943,000 pada bulan Julai iaitu jauh lebih baik daripada jangkaan pasaran, menjadikannya kenaikan paling tinggi dalam tempoh hampir satu tahun.
Selain itu, kadar pengangguran AS turut menunjukkan kemajuan positif dengan menurun kepada 5.4% daripada 5.9% yang dicatatkan sebelum ini, dan 5.7% jangkaan pasaran.
 Susulan daripada bacaan yang positif ini, ia mencetuskan kembali jangkaan pasaran untuk Federal Reserve (Fed) melakukan pengurangan dalam pembelian bonnya lebih cepat daripada dijangkakan.
Terdahulu, Fed sering menjadikan kemerosotan dalam pasaran buruh sebagai alasan kepada keputusan mereka untuk memperlambatkan pengetatan dasar monetari walaupun kadar inflasi melonjak tinggi.
Dengan kenyataan daripada Naib Pengerusi Fed, Richard Clarida pada minggu lalu, ini sekali gus menguatkan lagi jangkaan pasaran bahawa bank pusat itu akan mengambil langkah pengetatan tidak lama lagi.
Hasil bon AS 10 tahun meningkat lebih tinggi pada 1.30% dan dagangan US dolar turut mengukuh berbanding kebanyakan matawang utama lain, menyebabkan daya tarikan emas berkurang.


Data Tempahan Kembali Melonjak Beri Indikasi Baru! Prestasi US Dolar Mula Goyah?

US dolar susut daripada paras tertinggi tujuh minggu pada hari Isnin kerana para pelabur mempertimbangkan data ekonomi AS yang kukuh pada minggu lalu dan prospek untuk kadar faedah global.
Data pada hari Jumaat menunjukkan perbelanjaan pengguna A.S. melantun semula secara mendadak pada bulan Januari, manakala inflasi meningkat.
Pedagang mata wang kini menjangkakan the Fed akan menaikkan kadar faedah kepada sekitar 5.4% menjelang musim panas. Pada awal Februari, mereka menjangkakan kadar meningkat kepada paras tertinggi hanya 4.9%.
Disisi lain, data pada hari ini menunjukkan tempahan baharu untuk barangan modal utama pembuatan AS meningkat lebih daripada jangkaan pada bulan Januari manakala penghantaran barang turut melonjak kembali, menunjukkan bahawa perbelanjaan perniagaan untuk peralatan meningkat pada permulaan suku pertama.
 Pesanan untuk barangan modal bukan pertahanan tidak termasuk pesawat, proksi yang diawasi rapi untuk rancangan perbelanjaan perniagaan, meningkat 0.8% pada bulan lepas, lapor Jabatan Perdagangan pada hari Isnin. Pesanan barangan modal teras ini turun 0.3% pada bulan Disember.
Indeks US dolar yang mengukur mata wang greenback berbanding enam mata wang utama,
telah catat penyusutan kepada paras dagangan 104.770 dengan susut 0.36%.
Mata wang euro kukuh 0.38% kepada paras dagangan 1.0587 berbanding US dolar.
Simon Harvey, ketua strategi FX di Monex Europe, berkata sedikit peningkatan dalam sentimen pelabur pada hari Isnin, dengan saham global meningkat, ia akan menjejaskan US dolar.
Dolar terakhir turun 0.22% berbanding yen Jepun pada 136.21 yen, membalikkan beberapa keuntungannya selepas meningkat kepada paras tertinggi lebih dua bulan pada 136.58 pada awal sesi.


Analisis Teknikal GBP/USD – Timeframe H1 – 2/3/2018

Secara teknikal, pergerakan GBP/USD ketika ini berpotensi untuk meneruskan lagi penurunan setelah membentuk new LL sekitar 1.3714 semalam. Dijangkakan, ia berpotensi membentuknew LH sekitar harga retracement/pullback iaitu 1.3830/1.3870 sebelum kembali bearish.
 Target bearish jika breakout adalah 1.3650. Oleh itu, pergerakan untuk jangka pendek ketika ini masih didominasi mood bearish sekali ia tidak breakout harga high candlestick morubozu yang terbentuk pada Rabu lalu.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Inflasi Suku-Kedua Australia Merosot Kepada 0.2%

Kadar inflasi suku tahunan Australia di lihat bergerak perlahan berdasarkan indeks harga pengguna (CPI) yang di keluarkan pada Rabu.
Berdasarkan ramalan penganalisa pasaran, untuk mencapai jangkaan 2.2% inflasi tahunan, kadar kenaikan bulanan perlu berada sekitar 0.4%. Namun begitu, laporan CPI untuk suku tahun kedua hanya meningkat pada kadar 0.2%, sedikit perlahan jika di bandingkan pada peratusan suku tahun pertama pada 0.5%.
Dalam laporan CPI tahunan pula, inflasi kini berada pada paras 1.9% untuk suku tahun kedua, sedikit rendah berbanding suku tahun pertama pada paras 2.1%.
 Walaubagaimanapun, kadar inflasi tahunan masih lagi bergerak dalam julat jangkaan Bank Pusat Australia (RBA), di antara 1%-3%. Tahun lepas, CPI telah jatuh pada paras puluhan tahun terendah menyebabkan RBA menurunkan kadar faedah ke paras rendah yang terbaru.
Indeks Aussie dolar kini berada pada paras 67.10 setakat jam 11 pagi. Peratus kenaikan tahunan telah mencapai 5.67%. Berikutan kenaikan matawang Australia yang berterusan, para pelabur mengambil langkah berjaga-jaga terhadap ekonomi Australia melalui perubahan kadar inflasi.
Menurut RBA, kekuatan pada matawang Aussie boleh menyebakan penurunan inflasi sebanyak 0.5% dalam tempoh 3 tahun. Pada pandangan mereka, perubahan 10% pada matawang akan menambah atau mengurangkan kadar inflasi tahunan kepada 1% dalam tempoh 3 tahun.
Kadar inflasi bergerak perlahan, dan inflasi (CPI) tahunan turun kepada 1.9% untuk suku tahun ke-2, matawang AUD masih kuat menyebabkan bank pusat sendiri bimbang jika kenaikan matawang berterusan akan menyebabkan kejatuhan pada kadar inflasi akan datang.


Dolar Terus Mengukuh Berbanding Yen Pada Pembukaan Pasaran Minggu Ini

Dolar terus mengukuh berbanding yen, menghampiri paras teringgi tujuh minggu lalu di pembukaan pasaran Asia hari ini, disokong oleh kenaikan hasil bon US.
Pasangan matawang USD/JPY naik 0.3% kepada ¥111.17 setakat jam 9.38 pagi, menghampiri paras tertinggi sejak Julai lalu pada ¥111.33.
Pada Jumaat yang lalu, dolar melemah selepas data jualan runcit bagi bulan Ogos jatuh diluar jangkaan, namun teguh berbanding yen pada pembukaan dagangan minggu ini berikutan ekonomi menunjukkan peningkatan yang baik secara keseluruhan minggu lepas.
Dolar meningkat 2.8% berbanding yen minggu lalu, disokong oleh kenaikan hasil bon US yang menarik lebih ramai pelabur kepada greenback selepas data inflasi pengguna dan pengeluar naik diluar jangkaan, menambahkan keyakinan pada jangkaan kenaikkan kadar faedah Fed pada bulan Disember nanti.
Stephen Innes, ketua pelaburan di Oanda Asia Pasifik berkata, “Kami yakin akan melihat perubahan kebarangkalian peningkatan kadar faedah Disember nanti. Saya fikir hal ini akan berubah sehingga masuk hari mesyuarat FOMC nanti”.
Pasaran hari ini mungkin tidak  akan menunjukkan perubahan ketara dengan pasaran Jepun tutup disebabkan oleh cuti umum.
 Pada bulan depan, politik di Jepun akan menjadi fokus utama pemain pasaran kewanga, dengan tanda-tanda Jepun mungkin akan mengadakan pilihan raya lebih awal.
Perdana Menteri Jepun, Shinzo Abe sedang mempertimbangkan untuk menjalankan pilihan raya seawal bulan depan bagi mengambil kesempatan terhadap kedudukan beliau yang kukuh dan ketidaktentuan dalam parti pembakang, jelas sumber kerajaan Jepun semalam.
Selain ini, fokus minggu ini tertumpu kepada mesyuarat FOMC pada 19-20 September nanti.
Fed dilihat akan mengumumkan pengecilan penyata imbangan mereka pada mesyuarat kali ini, namun pasaran masih kekal dengan jangkaan tiada perubahan kadar faedah.
Pada Jumaat lalu, GBP/USD naik melebihi paras $1.36 untuk kali pertama sejak undian Brexit, disokong dengan komen hawkish penggubal polisi BoE, Gertjan Vlieghe yang memberi petanda bahawa bank pusat mungkin akan menaikkan kadar buat kali pertama sejak sepuluh tahun lalu dalam masa terdekat
GBP/USD kekal berada di paras tertinggi sekitar $1.3582 di awal sesi dagangan Asia minggu ini.


OPEC & Rusia Akan Terus Membantu Menstabilkan Pasaran Minyak

Menteri Tenaga Saudi, Khalid al-Falih berkata, perjanjian bekalan minyak yang berjaya dicapai antara Russia dan Saudi Arabia telah membantu menstabilkan semula pasaran komoditi ini. Sebelum ini kedua-dua negara besar ini berjanji untuk memotong pengeluaran minyak mentah sehingga Mac 2018 sebagai usaha mengurangkan lebihan bekalan minyak global.
Falih yang mengetuai 14 anggota OPEC juga berkata beliau sangat mengalu-alukan sumbangan daripada pengeluar minyak Amerika berikutan permintaan minyak global semakin meningkat.
“Minyak US akan masuk semula pada tahun 2018, dan hal ini tidak membimbangkan saya. Pasaran boleh menghadapinya”, jelas Falih sebagai salah seorang panel dalam forum tenaga di Moscow.
Kenyataan beliau dikeluarkan selepas Presiden Rusia, Vladimir Putih berkata pemotongan pengeluaran minyak mungkin akan dilanjutkan sehingga akhir tahun 2018, lebih lama daripada yang dipersetujui dalam perjanjian asal.
Novak yang turut hadir menjadi panel dalam forum di Moscow juga berkata, Rusia akan membantu mendapatkan sokongan daripada negara-negara lain untuk dimasukkan ke dalam perjanjian, dan beliau juga sangat berpuas hati dengan harga semasa minyak ketika ini.
 Harga minyak brent kekal di paras $56 pada hari Khamis dengan jangkaan Arab Saudi dan Rusia akan melanjutkan tempoh pemotongan pengeluaran minyak mereka.
Falih juga berkata Arab Saudi ingin mengukuhkan hubungan bersama Rusia terutamanya dalam sektor swasta. Lawatan Raja Salman ke Rusia minggu ini menunjukkan tahap kepercayaan yang tinggi antara Rusia dan Saudi.
Lawatan Saudi ke Rusia bertujuan membincangkan beberapa tawaran pelaburan. Antara perjanjian MoU yang berjaya ditandatangani adalah antara Dana Pelaburan Langsung Rusia bersama-sama Aramco dan Dana Pelaburan Awam Saudi dalam sektor perkhidmatan tenaga dan pembuatan.
Ketua Eksekutif Armaco Saudi, Amin Naseer berkata, “Mereka akan berbincang lebih lanjut beberapa lagi peluang pelaburan bersama syarikat di Rusia.” Beliau turut menjelaskan bahawa pasaran minyak kini ke arah kestabilan dengan permintaan yang terus meningkat dan bekalan minyak dunia yang semakin menyusut.
Berikut adalah perubahan harga minyak pada jam 5.50 petang:
Minyak WTI: $50.19, +0.42%
Minyak Brent: $56.33, +0.95%


USD/JPY  – Analisis Teknikal H1 – 24/10/2017

 USD/JPY mulai bullish setelah ia berjaya untuk breakout harga Resistance mingguan 113.14 minggu lalu. Dan jika diperhatikan, momentum wave masih dikuasai mood bullish(HL,HH,HL,HH) ketika ini. Jadi sekiranya ia berjaya untuk breakout MagicR1 hari ini 114.00, USD/JPY berpotensi untuk membuat kenaikan ke level resistance seterusnya iaitu 114.50 atau ke 115.00 bagi membentuk new HH.
Walaubagaimanapun, jika ia gagal untuk breakout Key Resistance ini, ia akan mulai bearish dan berkemungkinan akan breakout Key Support Zone. Oleh itu, penting untuk diperhatikan kedua-dua key level ini untuk confirmation samaada ia akan terus bullish atau bearish.


Analisis Teknikal GBP/USD – Timeframe H1 – 13/12/2018

Matawang GBP kembali melonjak dari pada terendah 20 bulan pada dagangan Rabu setelah undian ‘tidak percaya’ (no-confidence) masih berpihak kepada Perdana Menteri Britain, Theresa May. PM May memenangi undian dengan jumlah 200 undi daripada 317 undian keseluruhan. Dengan itu dapat dilihat pergerakan harga pada chart pasangan matawang GBP/USD melonjak dari paras terendah dagangan harian melepasi paras Magic Pivot dan resistance MagicR1 pada indicator Moshed Magic Line pada dagangan semalam. Lonjakan sehingga 190 pips kenaikan itu dilihat hampir menyentuh paras support MagicS2 namun harga kembali pantul semula pada penghujung sesi dagangan New York.
Pada sesi pasaran Asia pagi ini pula, harga kelihatan bergerak perlahan di sekitar paras 1.26200 iaitu paras resistance pada dagangan Selasa lalu. Sedikit lagi penurunan harga akan menyentuh paras Magic Pivot 1.2589 hari ini. Jika harga menyambung lonjakan yang dilakukan pada dagangan semalam, harga dilihat akan menguji paras resistance 1.2705 (MagicR1) yang bakal menjadi paras SBR (support become resistance) yang baru pada chart GBP/USD. Harga yang meneruskan kenaikan melepasi paras tersebut dijangka akan menuju pula ke paras resistance yang berada di 1.2786 (MagicR2). Dan seterusnya, momentum lonjakan harga yang dikekalkan boleh mencapai paras ketinggian sehingga ke paras sekitar 1.2901 (MagicR3).
Namun, jika harga didagangkan lebih rendah dari paras Magic Pivot 1.2586 hari ini berkemungkinan faktor USD kembali mengukuh semula, harga dijangka akan menuju ke support 1.2508 (MagicS1) untuk menguji paras terendah dagangan semalam. Kemudiannya, harga akan meneruskan penurunannya menuju pula ke paras support lebih rendah di sekitar 1.2393 (MagicS2). Penurunan yang diteruskan akan menyaksikan harga terus mencari paras terendah yang baru dan berkemungkinan boleh mencecah penurunan sehingga ke paras support 1.2311 (MagicS3).
 Terus ikuti perkembangan isu Brexit yang masih menjadi topik hangat dalam pasaran semasa di mana akan terus mempengaruhi nilai matawang Sterling dan juga pergerakan harga pada chart GBP/USD. Jadikan indicator Moshed Magic Line sebagai panduan tambahan dalam analisis teknikal harian anda untuk mendapatkan peluang posisi dagangan yang terbaik.

Paras support: 1.2508, 1.2393, 1.2311.
Paras resistance:  1.2705, 1.2786, 1.2901.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Setakat Petang Ini

Matawang GBP berada pada paras 7 minggu terendah berbanding dolar pada hari ini berikutan keraguan semakin berkembang sama ada UK dan Kesatuan Eropah boleh mencapai kesepakatan atau tidak. Sumber dari Bloomberg melaporkan bahawa perbincangan Brexit ditangguhkan kerana kabinet Perdana Menteri Theresa May tidak cukup persediaan untuk membuat persetujuan mengenai cara meneruskan perundingan Brexit.
Matawang USD pula bergerak mendatar setakat ini ekoran pelabur sedang menunggu data pertumbuhan ekonomi pada sesi New York. Sekiranya bacaan yang dicatatkan keluar lebih rendah daripada jangkaan, kemungkinan terdapat kebimbangan di dalam pasaran berkenaan momentum pertumbuhan ekonomi di Amerika Syarikat.
Sementara itu, Euro masih lagi didagangkan rendah sejak semalam selepas tiada sebarang perkembangan terbaru oleh European Central Bank (ECB) berkenaan dasar monetari mereka atas faktor ketidaktentuan geopolitik Itali dan politik Jerman.
 Indeks USD yang mengukur kekuatan matawang Greenback berbanding enam mata wang yang lain menurun sedikit -0.02 setakat pada pukul 6.00 petang.
Major pair seperti EUR/USD setakat ini membuat penurunan 0.18%, dimana GBP/USD di dagang meningkat 0.12%. USD/JPY pula turun 0.45% dengan USD/CAD didagang 0.59% lebih tinggi. USD/CHF pula didagang baik pada 0.15%. Pair AUD/USD dan NZD/USD masing-masing didagangkan menurun 0.86% dan 0.76%.
Dalam perkembangan pasaran sesi Asia, mata wang Yuan jatuh ke paras terendah dalam 10 tahun selepas PBOC menetapkan kadar USD/CNY hari ini pada bacaan yang tinggi iaitu 6.9510. Hal ini menyebabkan pasaran kewangan dalam keadaan berisiko dan mata wang AUD adalah mangsa utama yang terkesan dalam suasana ini.


Amerika Syarikat Memperketatkan Lagi Sekatan Terhadap Iran.

Sentimen pasaran hari ini dilihat agak berhati-hati dengan pelabur kembali semula selepas cuti hujung minggu yang panjang sempena Easter Day. Para pelabur dikatakan sedang mencerna perkembangan geopolitik antara Amerika Syarikat dan Iran dan komen terbaru daripada pegawai Jepun menjelang mesyuarat dasar bank of Japan (BoJ) pada minggu ini.
Berlatarbelakangkan tindakan bercampur-campur dalam ekuiti di sesi Asia, pasangan matawang USD / JPY memecahkan perdagangan baru-baru ini ke arah bawah dan mencecah paras terendah mingguan pada 111.65 sebelum melantun semula ke 111.85 berikutan ucapan yang agak dovish daripada seorang pegawai senior BOJ (Maeda).
 Beliau berkata semalam bahawa bank pusat bersedia untuk meningkatkan rangsangan jika ekonomi negara menunjukkan tanda-tanda kelemahan. “Jika momentum ekonomi untuk mencapai sasaran harga kami terancam, kami bersedia untuk meringankan dasar monetari yang diperlukan,” kata Maeda kepada parlimen.
Dolar Kanada sekali lagi dilihat sebagai matawang terkuat buat masa ini ekoran tindakan Amerika Syarikat yang menggesa pembeli minyak mentah Iran untuk menghentikan pembelian dari negara itu bermula 1 Mei atau berdepan tindakan sekatan oleh A.S. Hal ini sekaligus melonjakkan harga minyak mentah global.
Sementara itu, kedua-dua matawang Euro dan Pound didagangkan mendatar. Namun GBP dijangka cuba melantun dengan fokus pasaran terhadap negara ini adalah berkenaan rundingan Brexit.


Mendatar Di Zon Terendah 5 Tahun, EUR/USD Mula Beri Isyarat Untuk Melonjak?

US dolar didagangkan sedikit bercampur pada pembukaan pasaran awal minggu ini selepas laporan data pekerjaan NFP Amerika Syarikat (AS) yang diterbitkan pada penghujung minggu lalu dilihat gagal merangsang pengukuhan lanjut raja mata wang itu.
Namun penganalisis berpandangan US dolar akan kembali mengukuh semula pada bila-bila masa sahaja ekoran pelabur akan kembali memberi perhatian terhadap keputusan mesyuarat FOMC minggu lalu di mana Federal Reserve (Fed) telah menaikkan kadar faedah kepada 50 mata asas seperti yang dijangkakan pasaran.
Menunjukkan langkah yang serius dalam mengangani inflasi yang melonjak, ini akan terus mendorong jangkaan untuk kenaikan kadar faedah yang berterusan oleh Fed untuk baki mesyuarat sehingga penghujung tahun.
Mata wang Eropah memaparkan sedikit peningkatan berbanding US dolar pada dagangan sesi Eropah semalam sebelum kembali suram pada sesi New York.
Namun pelabur kekal waspada untuk mata wang Euro ekoran isu sekatan minyak Rusia di Eropah yang masih menjadi kebimbangan dalam pasaran.
Tumpuan untuk Euro akan terarah pada laporan tinjauan ZEW sentimen ekonomi Jerman yang akan diterbitkan pada sesi Eropah sebentar lagi.

Jika diteliti pergerakan harga pada carta pasangan mata wang EUR/USD, harga yang berlegar pada zon support 1.05000, iaitu zon terendah harga dalam tempoh 5 tahun, kenaikan dipamerkan semula pada sesi Eropah semalam.
 Memberi isyarat awal untuk perubahan trend bullish, kenaikan harga telah melepasi paras halangan Moving Average 50 (MA50) pada rangka masa 1 jam dan hampir menyentuh paras ketinggian 1.06000.
Walaupun menunjukkan corak kenaikan harga pada pembukaan dagangan awal minggu ini, harga dilihat masih bergerak dalam zon sideway yang bersambung dari penghujung April lalu.
Zon 1.06000-1.06400 yang diuji ketika reaksi pasaran terhadap mesyuarat FOMC dan laporan NFP minggu lalu akan kembali diuji lagi pada minggu ini sekiranya kenaikan harga berlaku.
Untuk kenaikan lebih tinggi, harga bakal menuju ke paras 1.07000 sebelum melanjutkan kenaikan ke zon 1.08000 bagi pergerakan trend bullish yang lebih jelas.
Sebaliknya jika US dolar kekal mengukuh dan menekan harga lebih rendah, pelabur berkemungkinan akan menyaksikan harga mencatatkan paras terendah terbaru lagi selepas penurunan melepasi zon support 1.05000.
Penurunan selanjutnya harga untuk rekod terendah terbaru adalah pada sasaran 1.04000 iaitu zon support pada dagangan Disember 2016 lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD – Analisis Teknikal H1 – 24/10/2017

 Jika diperhatikan, pergerakan GBP/USD masih sideways di range harga yang besar sekitar harga antara Key Support dan Key Resistance ketika ini. Pergerakan dilihat masih ke arah bullish(rujuk timeframe daily) selagi ia tidak breakout harga 1.3030.
Dan jangkaan ketika ini, selagi ia tidak breakout Key Support, ia masih berpotensi untuk membuat kenaikan pada hari ini ataupun boleh  perhatikan peluang di sekitar MagicS1 hari ini 1.3150/60 sebelum ia membuat kenaikan.
Target bullish adalah ke sekitar Key Resistance iaitu MagicR1 atau ke MagicR2 hari ini. Walaubagaimanapun, jika breakout Key Support ia akan mulai bearish dan menguji semula harga 1.3030 pada minggu ini. Jadi Key Support 1.3100 penting untuk diperhatikan ketika ini samaada ia akan dibreakout ataupun sebaliknya.


Analisis Teknikal AUD/USD – Timeframe H1 – 14/1/2019

Matawang dollar AUD pada dagangan minggu lalu dilihat agak stabil berikutan perkembangan positif pada rundingan dagang terbaru antara Amerika Syarikat dan China. Pergerakan harga pada chart pasangan matawang AUD/USD untuk dagangan Jumaat lalu menunjukkan harga berjaya mencatatkan paras ketinggian semasa yang baru sekitar resistance MagicR2 pada indicator Moshed Magic Line sebelum turun semula dan menutup dagangan minggu lalu sekitar paras 0.72100. Namun, Aussie kembali menerima tekanan ekoran daripada data ekonomi di China yang dikeluarkan pagi ini yang mencatatkan bacaan kurang memberangsangkan. Data imbangan dagangan (trade balance) di China untuk bulan Disember mencatatkan angka yang positif, namun dilihat secara terperinci, kadar eksport telah merekodkan kejatuhan lebih besar daripada jangkaan dan jauh lebih rendah daripada bacaan sebelum ini. Kadar import turut mencatatkan penurunan pada angka bacaan berbanding jangkaan serta data sebelum ini.
Pada sesi pasaran Asia pagi ini, harga pada mulanya bergerak mendatar di sekitar paras Magic Pivot 0.7210 hari ini sebelum data imbangan dagangan China yang dikeluarkan tadi telah menekan harga sehingga ke paras support 0.7185 (MagicS1) dan menguji paras tersebut sehingga ke penghujung sesi Asia. Jika harga meneruskan penurunan melepasi paras tersebut, jangkaan harga akan turun menguji pula paras support 0.7157 (MagicS2) yang berada pada zon RBS (resistance become support) semasa pada chart AUD/USD. Dan sedikit lagi penurunan lebih rendah harga dilihat akan menyentuh paras support 0.7132 (MagicS3).
Namun, jika Aussie kembali mengukuh semula, harga berkemungkinan mampu melonjak semula dan bergerak lebih tinggi dari paras Magic Pivot hari ini sebelum menguji paras ketinggian yang dicapai pada Jumaat lalu sekitar paras resistance 0.7239 (MagicR1). Seterusnya, harga akan meneruskan lagi kenaikan dan menuju pula ke paras resistance yang berada di 0.7264 (MagicR2). Dan sekiranya harga terus mengekalkan momentum kenaikan, harga boleh mencapai paras ketinggian sehingga ke paras resistance pada 0.7293 (MagicR3).
 Terus ikuti perkembangan pada rundingan dagang serta beri perhatian juga terhadap data ekonomi di China dan Australia jika anda ingin terus memantau pergerakan harga pada chart AUD/USD. Tentukan paras support dan resistance terbaik pada chart AUD/USD dengan berpandukan pada indicator Moshed Magic Line bagi memudahkan analisis teknikal harian anda.

Paras support: 0.7185, 0.7157, 0.7132.
Paras resistance: 0.7239, 0.7264, 0.7293.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data ADP Kukuh Dari Jangkaan! Berita Baik Untuk NFP?

US dolar melonjak tinggi selepas data pekerjaan ADP Amerika Syarikat yang lebih kukuh daripada jangkaan menyokong Federal Reserve (Fed) untuk menaikkan kadar faedah pada bulan depan.
Pekerjaan sektor swasta membuat pertambahan terbesar sejak Februari 2022 pada bulan Jun sebanyak 497,000 daripada 267,000 yang dicatatkan bulan sebelumnya dan jauh melebihi jangkaan untuk meningkat sebanyak 247,000.
Namun, bilangan rakyat Amerika yang membuat tuntutan baharu untuk faedah pengangguran dilihat meningkat secara sederhana pada minggu lalu.
Data seterusnya yang telah dikeluarkan semalam adalah sektor perkhidmatan ISM yang berkembang lebih tinggi daripada jangkaan pada bulan Jun, disokong oleh pesanan baharu yang meningkat.
Ekoran daripada itu, pelabur kini meningkatkan lagi jangkaan untuk Fed menaikkan kadar faedah sebanyak 25 mata asas pada mesyuarat FOMC Julai.
Namun, pelabur akan memberi tumpuan terlebih dahulu kepada data NFP AS pada malam ini yang dijangka mencatat pertambahan pekerjaan lebih perlahan dan kadar pengangguran turun sedikit pada 3.6%.

 Reaksi pasaran adalah ketara, menyaksikan greenback mencanak dan hasil perbendaharaan AS 10 tahun pula melanjutkan kenaikan lebih tinggi ke tahap 4.05%, manakala hasil 2 tahun meningkat lebih 5%, tertinggi 16 tahun.
Bagaimanapun tidak lama selepas itu, keuntungan yang dicatatkan US dolar kembali berkurang mendorongnya diniagakan ke sekitar harga 103.17 pada sesi Asia daripada 103.57 paras tertinggi yang dicapai semalam.
Sementara itu, pound mencapai paras tertinggi dua minggu berbanding euro dan dolar sebelum memadamkan keuntungan tersebut dan didagangkan stabil pada sesi Asia.
Kerugian yang dicatatkan mata wang euro juga tidak lama, melihatkannya kembali diniagakan tenang pada sekitar harga 1.0888 berbanding dolar greenback.
Dagangan yen pula tanpa dijangka lebih kuat, walaupun di tengah-tengah hasil bon AS yang meningkat.
Selain itu, mata wang berkaitan komoditi merosot rendah, di mana dolar Aussie turun ke paras sokongan 0.6600 dan dolar New Zealand pula tergelincir ke bawah harga 0.6200 berbanding greenback.
Dolar Kanada pula merosot lebih jauh ke paras terendah terbaru tiga minggu berbanding USD menjelang data pekerjaan Kanada malam ini.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Analisis Teknikal EURCHF – Timeframe H1 – 10/8/2018

Sentimen semasa masih belum menyokong matawang EURO pada masa sekarang atas faktor ECB yang mengekalkan dasar kewangan QE mereka. Data-data lain seperti keyakinan pengguna, pertumbuhan ekonomi dan jualan runcit dengan catatan yang lemah membuatkan matawang EURO terus terkesan.
Sebaliknya, matawang CHF dilihat terus positif dengan sentimen pasaran semasa risk-off berikutan isu ketegangan perang dagang antara AS-China yang tidak berkesudahan.
 Oleh itu, dapat diperhatikan harga terus ditekan dan mencatatkan penurunan bagi pasangan matawang EURCHF. Harga dicatatkan menurun sehingga ke paras 144.500 semalam sebelum bergerak perlahan pada awal sesi pasaran Asia.
Namun, harga menembusi (breakout) paras 144.500 dan membuat penurunan yang agak ketara sehingga petang ini. Paras terendah adalah sekitar harga 1.13830 dicatatkan. Harga berpotensi untuk turun lebih rendah ke paras 1.13400 jika pasaran kekal risk-off.
Paras support: 1.14277, 1.13927, 1.13361.
Paras resistance: 1.15093, 1.15659, 1.15959.


Ini Butiran Lanjut Mengenai Perjanjian Baru Brexit

Kerajaan United Kingdom (UK) dan Kesatuan Eropah (EU) telah mengumumkan kesepakatan mereka dalam mencapai perjanjian Brexit. Perjanjian baru itu merangkumi peraturan tentang bagaimana Britain dan EU akan melakukan perdagangan serta berbagai pengaturan lain.
Bagaimanapun, terdapat beberapa dakwaan bahawa perjanjian yang diusulkan oleh PM UK Boris Johnson ini hampir sama dengan yang pernah dibincangkan bersama PM UK terdahulu Theresa May dengan tambahan lembaran baru ke atas protokol di Ireland dan beberapa perubahan dalam pengisytiharan politik.
UK akan tetap membayar 39 bilion pound kepada EU sebagai ‘wang perceraian’ dan ia masih menjamin hak-hak rakyat EU yang tinggal di UK dan tempoh peralihan juga akan tetap berlangsung sehingga Disember 2020 di mana hubungan dengan EU masih tetap sama.
Bagaimanapun, di sini terdapat beberapa perubahan besar dan yang paling penting ialah penggantian bagi backstop. Di bawah rancangan baru, Ireland Utara akan kekal secara sah di wilayah kastam UK tetapi praktikal dalam kesatuan kastam EU.
Oleh itu, tidak ada pemeriksaan kastam di sempadan tetapi tarif akan dibayar pada barang komersial tertentu. Duti kastam akan dibayar ke atas barang-barang yang diimport dari UK untuk kegunaan komersil melainkan jika ia dapat ditunjukkan bahawa barang itu tetap di Ireland Utara atau untuk kegunaan peribadi.
 Pihak berkuasa UK akan melakukan kerja ini bagi pihak EU. Jika dapat dibuktikan bahawa barang-barang ini tetap di Ireland Utara, duti tersebut akan dibayar balik kepada pengimport.
Dewan Stormont (Ireland Utara) akan diberikan peranan persetujuan demokratik terhadap pengaturan Brexit akan datang sama ada untuk terus berada di bawah peraturan EU atau tidak.
Di bawah syarat-syarat yang dipersetujui, Dewan Ireland Utara akan mengundi dua bulan sebelum tempoh empat tahun berakhir iaitu Oktober 2024. Tempoh empat tahun tersebut akan bermula adalah pada akhir Disember 2020.
Sekiranya ia dipersetujui dengan majoriti mudah, peraturan perdagangan akan dikenakan untuk empat tahun lagi dan seterusnya, jika ia terus mendapat sokongan komuniti, ia akan dikekalkan untuk lapan tahun.
Bagaimanapun, sekiranya undian lanjutan tersebut gagal untuk memenangi majoriti mudah, peraturan perdagangan itu hanya akan digunakan selama dua tahun. Dalam tempoh itu, Jawatankuasa Bersama perlu membuat sistem baru untuk mengelakkan sempadan baru.


Peluang Dagangan Pada USD/JPY Selepas Merekodkan Paras Tertinggi Untuk 2019

Pergerakan harga pada dagangan USD/JPY mengejutkan pasaran dengan lonjakan lebih awal harga sejak sesi pasaran New York semalam sementara pelabur menantikan keputusan mesyuarat dasar monetari oleh bank pusat di Jepun hari ini.
Lonjakan harga pada dagangan USD/JPY tersebut telah mencatatkan paras tertinggi pada tahun ini mencecah sekitar paras harga 112.400 selepas 70 pips kenaikan yang dibuat semalam.
Namun, harga kembali membuat penurunan pada hari ini sehingga turun lebih rendah melepasi paras Magic Pivot 112.094 pada indicator Moshed Magic Line.
Bank of Japan (BOJ) pada hari ini telah menetapkan kadar faedah masih kekal rendah di paras -0.10% seperti sebelum ini seperti yang telah dijangkakan lebih awal oleh pasaran.
Kenyataan susulan oleh Gabenor bank pusat, Kuroda turut menjadi tumpuan pasaran namun masih dilihat mengekalkan intonasi dovish. Dagangan Yen dijangka akan terus lemah berikutan sasaran inflasi 2% dijangka akan mengambil masa yang agak lama untuk dicapai.
Namun, Yen dilihat lebih mengukuh berbanding dolar Amerika pada dagangan hari ini. Ini adalah disebabkan faktor pengambilan keuntungan oleh para pelabur dalam pasaran untuk posisi jualan Yen sebelum ini. Dengan harga yang kembali meningkat, pelabur akan kembali mengintai peluang untuk posisi dagangan baru dengan paras harga yang lebih menguntungkan.
Di samping itu juga, dagangan USD mula mendatar ekoran pelabur yang turut berhati-hati menjelang data pesanan barangan tahan lame Amerika Syarikat pada jam 8.30 malam ini.
Namun, data yang lebih menjadi tumpuan pasaran pada minggu ini adalah bacaan awal pertumbuhan GDP Amerika Syarikat yang akan dikeluarkan pada jam 8.30 malam esok hari (Jumaat).
 Data tersebut akan memberikan gambaran dan petunjuk terhadap tahap kesihatan ekonomi semasa di Amerika Syarikat dan juga memberikan impak besar terhadap dagangan USD dalam pasaran kewangan.
Dilihat pada pergerakan harga pada USD/JPY, harga masih menguji paras RBS (resistance become support) pada 111.800 dan juga paras support MagicS1 pada indicator Moshed Magic Line.
Jika harga berjaya breakout zon tersebut, jangkaan penurunan harga akan menuju ke paras support 111.376 (MagicS2) dengan tambahan sekitar 40 pips lagi pergerakan harga.
Namun jika harga kembali membuat kenaikan pula, paras tumpuan sebelum ini iaitu pada 112.000 akan kembali diuji sebelum harga cuba mencapai paras ketinggian harga semalam.
Lihat gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 111.780, 111.376, 111.062.
Paras resistance: 112.498, 112.812, 113.216.


EUR/JPY Dah Mula Beri Isyarat Untuk Kenaikan Lebih Tinggi?

Mata wang Yen Jepun dilihat mempamerkan prestasi kurang cemerlang pada minggu ini namun masih bergerak lebih kukuh berbanding US dolar yang ketara pengalami penyusutan nilai dagangannya.
Keputusan mesyuarat polisi Bank of Japan (BOJ) pada Khamis tidak begitu memberangsangkan dengan kadar faedah masih kekal tidak berubah manakala unjuran ekonomi sehingga Mac dijangka lebih menguncup berbanding ramalan sebelum ini.
Pelabur juga berwaspada terhadap situasi darurat di Jepun yang dilihat akan memberi tekanan terhadap risiko pertumbuhan ekonomi.
Berbanding mata wang utama lain, Yen masih bergerak lemah seperti yang dapat dilihat pada carta harga pasangan mata wang EUR/JPY.
Harga dilihat terus membuat kenaikan selepas keluar dari zon support 125.400-125.000 yang diuji pada penurunan minggu ini.
Sementara mata wang Euro juga didagangkan baik pada minggu ini dengan kenyataan bank pusat Eropah akan terus bertindak untuk menyokong ekonomi pada mesyuarat polisi terbaru.
 Kenaikan harga pada penghujung minggu sekali lagi menguji paras rintangan 126.100 pada zon SBR (support become resistance) tersebut.
Kenaikan harga lebih tinggi dijangka akan menuju zon SBR seterusnya pada 127.00 untuk mencatatkan paras tertinggi mingguan.
Namun jika zon SBR tersebut masih gagal ditembusi sebaliknya harga susut semula, penurunan akan kembali semula ke zon support 125.000.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


11 Berita Forex Penting Tumpuan Pasaran Minggu Ini (24-28 Jun 2019)

Berikut adalah sebahagian data-data penting yang akan menjadi tumpuan pasaran sepanjang minggu ini.
Data Keyakinan Perniagaan Jerman Tinjauan IFO (Isnin 4.00 Petang): Data yang menjadi petunjuk terhadap kesihatan ekonomi di mana perniagaan akan memberi reaksi terhadap keadaan pasaran dan perubahan pada sentimen perniagaan akan memberi isyarat awal terhadap aktiviti ekonomi. Jangkaan bacaan pada kali ini sedikit menurun ekoran bacaan lemah pada data pesanan kilang dan juga pengeluaran perindustrian.
Data Imbangan Dagangan New Zealand (Selasa 6.45 Pagi): Bacaan data untuk bulan Mei dijangka lemah berikutan penurunan pada data PMI perkilangan sebelum ini.
Data Keyakinan Pengguna Amerika Syarikat (Selasa 10.00 Malam): Data tinjauan isi rumah ini dijangka sedikit menurun untuk bulan Jun kepada 132.0 berbanding bacaan 134.1 pada bulan sebelumnya.
Penetapan Kadar Faedah Reserve Bank of New Zealand (Rabu 10.00 Pagi): Bank pusat New Zealand akan bermesyuarat untuk menetapkan kadar faedah untuk bulan Jun dengan jangkaan kadar akan terus dikekalkan di paras 1.50%. Namun, komen susulan bank pusat akan menjadi fokus pasaran untuk isyarat dasar monetari yang selanjutnya.
Data Pesanan Barangan Tahan Lama AS (Rabu 8.30 Malam): Data ini menjadi petunjuk kepada pengeluaran dengan jangkaan bacaan data untuk bulan Mei sedikit meningkat berbanding bulan sebelumnya.
 Data Inflasi Jerman (Khamis 8.00 Malam): Bacaan awal inflasi di Jerman dijangka kekal rendah di paras 0.2% selepas penurunan sebelum ini. Namun, bacaan data juga berkemungkinan menurun terkesan oleh data indeks harga pengeluar yang lemah.
Data Pertumbuhan GDP Amerika Syarikat (Khamis 8.30 Malam): Bacaan terakhir untuk pertumbuhan GDP AS suku tahunan dijangka mencatatkan bacaan pada kadar 3.1% lebih tinggi berbanding bacaan pada data terdahulu yang dikemaskini semula.
Data Pertumbuhan GDP Britain (Jumaat 4.30 Petang): Bacaan akhir bagi data pertumbuhan di Britain untuk suku pertama tahun ini dijangka mencatatkan bacaan meningkat pada kadar 0.5% berbanding bacaan penurunan sebelum ini.
Data Inflasi Zon Eropah (Jumaat 5.00 Petang): Bacaan data akan dipengaruhi oleh data inflasi Jerman dan Perancis. Berkemungkinan angka bacaan akan kekal di paras yang rendah.
Data Pertumbuhan GDP Kanada (Jumaat 8.30 Malam): Data pertumbuhan GDP untuk bulan April dijangka sedikit menurun selepas mencatatkan bacaan yang tinggi berbanding jangkaan pada sebelum ini.
Data Perbelanjaan Peribadi di Amerika Syarikat (Jumaat 8.30 Malam): Bacaan data dijangka meningkat didorong oleh data jualan runcit Amerika Syarikat sebelum ini yang turut meningkat.


Kiwi Turut Ikut Jejak Langkah Aussie, Yen dan Pound Dalam Sesi Asia!

Selain Aussie dan Yen, Kiwi juga didagang meningkat dalam sesi ini sebanyak 0.31%.
NZD/USD, 30 minit
Pada Selasa, Penolong Gabenor Bank Pusat New Zealand, John McDermott berkata bahawa inflasi akan dijangka rebound pada suku keempat. Peningkatan ini akan mengembalikan inflasi dalam jangka masa sederhana seperti sasaran awal.
Sementara itu, walaupun data pekerjaan yang dikeluarkan pada Jumaat lalu mengecewakan, hal ini sama sekali tidak akan menghalang Fed bagi prospek peningkatan kadar sebelum akhir tahun ini.
 Pasaran juga menjangka kadar akan dinaikkan pada bulan Disember dengan peratusan sebanyak 69.5%.
Bagi Zon Euro, Pusat Penyelidikan Ekonomi ZEW berkata bahawa indeks sentimen ekonomi Jerman meningkat 6.2 bulan ini dari bacaan bulan September.
Selain itu, sentimen ekonomi bagi zon Euro juga dicatat meningkat kepada 12.3 daripada 5.4 sebelumnya. Meningkat mendadak dari jangkaan konsensus yang hanya meramalkan lonjakan kepada 6.3.
Singapura Menamatkan Lesen Falcon Private Bank Selepas Dikaitkan Dengan Isu Penyelewengan Dana 1MDB!


Analisis GOLD – Harga Emas Disasar Surut Ke Paras $1,680 Catat Paras Terendah 7 Minggu

Logam kuning gagal untuk meneruskan momentum pengukuhan pada carta harga XAU/USD yang mengukur nilai emas berbanding US dolar apabila dagangan Selasa semalam kembali menyaksikan corak penurunan semula ekoran US dolar yang kembali mengukuh.
Pengukuhan US dolar diteruskan selepas data tinjauan ISM sektor perkhidmatan di Amerika Syarikat (AS) yang diterbitkan pada sesi New York semalam catat bacaan yang positif berbanding ramalan.
Selepas itu, indeks dolar juga kekal kukuh berlegar di atas paras 110.00 sementara hasil bon AS 10 tahun juga berjaya mengikut jejak langkah indeks dolar dengan meningkat sehingga 3.37%.
Pelabur menantikan mesyuarat FOMC pada bulan ini dengan jangkaan Federal Reserve (Fed) bakal membuat kenaikan kadar faedah yang agresif buat kali ketiganya berturut-turut sebanyak 75 mata asas bagi melawan inflasi yang tinggi.
Mengukur nilai harga komoditi emas berbanding US dolar pada carta pasangan XAU/USD, harga telah menunjukan penerjunan harian sekitar 280 pips pada Selasa semalam selepas harga gagal untuk melepasi zon support become resistance (SBR) 1720.00 yang diuji pada dagangan awal sesi Asia semalam.
Penyusutan semula harga di bawah paras halangan Moving Average 50 (MA50) pada rangka masa 1 jam di carta XAU/USD memberi isyarat trend bearish untuk jangkaan pergerakan harga menyusut ke paras yang lebih rendah.
Sekiranya penurunan harga emas diteruskan, sasaran adalah untuk harga menuju ke sekitar paras 1680.00 mengatasi paras terendah minggu lalu sekaligus mencatatkan paras terendah terbaru 7 minggu.
  Penurunan lebih rendah melepasi zon support penting itu bakal mencatatkan paras terendah terbaru untuk tempoh dagangan 2 tahun berkemungkinan boleh mencecah sehingga 1640.00.
Tetapi, sekiranya harga melantun semula dan berjaya menembusi paras halangan MA50, pelabur akan mula bersedia untuk kenaikan semula emas selepas isyarat perubahan trend bullish itu.
Zon halangan harga pada 1720.00 bakal menjadi sasaran awal untuk harga diuji semula sebelum kenaikan lebih tinggi dilihat akan diteruskan menuju pula ke zon sekitar 1740.00.
Kenaikan seterusnya bakal menuju ke zon rintangan tumpuan harga pada 1760.00 dan mencatatkan paras ketinggian terbaru 2 minggu buat logam berharga tersebut.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Situasi Semasa Pasaran Menjelang NFP

Pergerakan berhati-hati matawang dipamerkan pada sesi Eropah, dengan dagangan dolar greenback terus mendahului kebanyakan pesaing utamanya menjelang penerbitan laporan pekerjaan NFP AS.
Pengukuhan ini disokong oleh jangkaan positif pelabur terhadap bacaan yang lebih kuat dalam NFP AS, yang turut mendorong pasaran saham dan hasil perbendaharaan AS untuk meningkat.
Ketika penulisan, indeks dolar diniagakan meningkat di sekitar harga 92.35 berbanding sekumpulan matawang utama.
Sementara itu, matawang euro yang gagal dalam beberapa percubaan untuk menembusi rintangan harga 1.1900 berbanding USD, terus menyusut lebih rendah susulan kekuatan yang dipamerkan greenback.
 Matawang pound pula bertahan di atas 1.3900 selepas Bank Pusat England (BOE) memberi isyarat untuk pengetatan pada tahun-tahun akan datang, dan mengekalkan kadar faedah dan program pembelian bon di tahap semasa.
Selain daripada data NFP, pelabur juga bakal diperlihatkan dengan pengeluaran laporan pekerjaan Kanada yang juga dijangka akan menunjukkan peningkatan ketika pembukaan semula ekonomi terus diperluaskan. Kadar pengangguran pula dijangka menurun kepada 7.4% dari 7.8%.
Dolar Kanada didagangkan sedikit berubah berbanding US dolar, ketika dagangan minyak mentah mula menunjukkan pemulihan harga selepas mencatatkan penurunan sepanjang minggu ini.
Di sisi lain, dolar Aussie dan New Zealand pula cuba bertahan pada keuntungan yang diraih daripada prospek lebih baik terhadap bank pusat untuk melakukan pengetatan dalam dasar monetari.


Brexit : Ini Isu Utama Yang Bakal Dititikberatkan Dalam Rundingan UK-EU!

Ketua perunding UK, David Frost dan Kesatuan Eropah (EU), Michel Barnier akan mengadakan pertemuan rasmi pertama untuk rundingan mengenai hubungan perdagangan antara UK dan EU pada hari ini.
Berikut merupakan beberapa isu yang menjadi tumpuan utama dalam rundingan yang bakal berlangsung di Brussels.
Perjanjian perdagangan dan persaingan adil
Kedua-dua mahukan perjanjian perdagangan bebas dengan tarif dan kuota sifar, iaitu tiada sekatan ke atas kuantiti import dan eksport. Namun, EU mengenakan syarat kepada UK untuk selaras dengan peraturan EU untuk mengelakkan persaingan kepada syarikat di Eropah.
Kerajaan UK enggan bersetuju untuk menyelaraskan peraturannya dengan EU, malah menuntut supaya EU menawarkan perjanjian seperti yang ditandatangani bersama Kanada kepada mereka.
Perikanan
Mandat rundingan EU yang diterbitkan minggu lepas dengan jelas menyatakan bahawa apa-apa perbincangan mengenai perdagangan mesti bermula dengan peraturan penangkapan ikan, di mana EU diberikan akses terbuka ke perairan British dan kekal di bawah pengurusan Dasar Perikanan Umum Britain.
Peranan Mahkamah Keadilan Eropah dalam penyelesaian pertikaian
 EU mencadangkan supaya Mahkamah Keadilan Eropah supaya diberikan kuasa untuk membuat keputusan dalam pertikaian yang timbul antara kedua-dua pihak.
Perkhidmatan Kewangan
Michel Barnier memberitahu City of London bahawa syarikat-syarikat perkhidmatan kewangannya mesti menerima peraturan EU jika mahukan akses ke pasaran blok itu selepas Brexit.
Keselamatan
EU yang menyasarkan perjanjian luas dan komprehensif, memberi amaran kepada Britain bahawa perjanjian memerangi jenayah akan berakhir serta merta jika UK memilih untuk keluar daripada konvensyen Eropah mengenai hak asasi manusia.
Pengangkutan
Pemandu lori dari UK tidak lagi mempunyai hak yang sama untuk proses penghantaran barangan antara di antara EU dan UK.
Namun, akses ini bergantung kepada kerajaan jika UK mengekalkan piawaiannya dengan EU mengenai hak-hak pekerja.


Analisis Teknikal GBP/JPY – Timeframe H1 – 29/1/2019

Siri kenaikan pada pergerakan harga untuk chart pasangan matawang GBP/JPY mula menunjukkan momentum yang lemah setelah harga dilihat gagal meneruskan kenaikan ke paras lebih tinggi. Sterling sebelum ini mengukuh mula didagangkan berwaspada ekoran pelabur gelisah menantikan keputusan undian Parlimen Britain minggu ini. Sementara itu, Yen pula mula menunjukkan tanda-tanda pengukuhan setelah sentimen dalam pasaran kembali dilihat berisiko terkesan daripada isu perang dagang dan juga kes penahanan Ketua Pegawai Kewangan Huawei Technologies, Meng Wanzhou. Pergerakan harga pada chart GBP/JPY untuk sesi dagangan semalam menunjukkan harga telah membuat penurunan lebih rendah dari paras Magic Pivot pada indicator Moshed Magic Line sebelum menutup sesi dagangan New York sekitar paras 143.800.
Pada sesi pasaran Asia hari ini, harga cuba membuat penurunan pada awal sesi bermula menuju ke paras support 143.369 (MagicS1) namun harga kembali pantul membuat kenaikan menuju ke paras Magic Pivot semula bersambung ke sesi pasaran Eropah. Jika harga gagal membuat kenaikan melepasi paras Magic Pivot tersebut, harga dijangka akan turun melepasi paras support MagicS1 sebelum menuju pula ke paras support 142.924 (MagicS2). Harga yang berjaya menembusi zon support tersebut bakal meneruskan penurunan ke paras lebih rendah berkemungkinan ke paras 142.250 (MagicS3) yang berpotensi membentuk zon RBS (resistance become support) yang baru pada chart GBP/JPY.
Sebaliknya jika harga berjaya naik melepasi paras Magic Pivot hari ini, momentum kenaikan harga sebelum ini akan kembali melonjakkan semula harga mengatasi paras resistance terdekat iaitu pada 144.488 (MagicR1). Seterusnya, harga bakal mencatatkan paras ketinggian terbaru sehingga ke paras sekitar 145.162 (MagicR2) selepas mengatasi paras ketinggian harga yang dicapai pada Jumaat lalu. Sedikit lagi kenaikan harga pada GBP/JPY akan menyentuh paras resistance pada 145.607 (MagicR3) untuk harga terus merekodkan paras tertinggi dagangan untuk tahun ini.
 Pantau perkembangan Brexit dan juga sentimen pasaran semasa di mana masing-masing mempengaruhi pergerakan nilai matawang Sterling dan Yen dalam pasaran. Indicator Moshed Magic Line adalah disyorkan untuk kegunaan dalam analisis teknikal harian anda untuk meningkatkan lagi kualiti dagangan.

Paras support: 143.369, 142.924, 142.250.
Paras resistance: 144.488, 145.162, 145.607.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


5 Berita Forex Penting Tumpuan Pasaran Minggu Ini (12-16 Oktober 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Laporan Data Pekerjaan UK (Selasa 2.00 Petang): Selain tumpuan terarah pada pertambahan pekerjaan di UK sama ada berlaku peningkatan atau sebaliknya, pelabur juga akan menilai indeks purata pendapatan yang telah mencatatkan penurunan 3 bulan berturut-turut. Kadar pengangguran yang dijangka meningkat akan menambahkan tekanan buat dagangan matawang Pound.
Data Sentimen Ekonomi Eropah Tinjauan ZEW (Selasa 5.00 Petang): Peningkatan angka bacaan bagi tinjauan kesihatan ekonomi di Eropah telah berada di atas paras 70.0 sejak Ogos lalu dengan jangkaan terbaru turut meningkat. Namun, kadar peningkatan berkemungkinan boleh dijejaskan oleh penularan terbaru gelombang pandemik.
 Data Inflasi AS (Selasa 8.30 Malam): Indeks harga pengguna di Amerika Syarikat untuk bacaan bulan September dijangka akan meneruskan trend penurunan sementara pelaksanaan pakej rangsangan masih lagi menjadi perbincangan.
Laporan Data Pekerjaan Australia (Khamis 8.30 Pagi): Pasaran bakal menjangkakan ekonomi Australia akan kehilangan pekerjaan sehingga angka 35,000 untuk bulan September selepas berjaya mencatatkan pertambahan 111,000 pekerjaan pada Ogos. Kadar pengangguran juga diramalkan turun meningkat kepada 7.1% daripada 6.8%.
Data Jualan Runcit AS (Jumaat 8.30 Malam): Dengan situasi pandemik yang melanda Amerika Syarikat, kadar jualan pada bulan September berkemungkinan mencatatkan penurunan ekoran aktiviti pengguna yang lebih terhad.


EUR/USD Bergerak Mendatar Selepas Capai Paras Ketinggian Baru Sejak Ogos

Permulaan pasaran pada minggu ini masih lagi memberi tumpuan terhadap perkembangan isu Brexit yang memberikan khabar positif penghujung minggu lalu dengan laporan bahawa perjanjian Brexit telah tercapai.
Sentimen positif yang melonjakkan dagangan Pound itu turut menyokong dagangan dolar Euro yang menunjukkan kenaikan pada carta harga minggu lalu.
Berbanding dolar USD, Euro telah berjaya mengekalkan kenaikan harga pada carta pasangan matawang EUR/USD sepanjang minggu lalu sehingga mencapai paras ketinggian terbaru sejak dagangan Ogos lalu.
Sementara itu juga, perkembangan rundingan dagang antara Amerika Syarikat dan China terus dipantau yang memberi kesan terhadap dagangan USD.
Laporan pada hujung minggu, Timbalan Presiden China Liu He menyatakan bahawa rundingan China bersama Amerika Syarikat menunjukkan perkembangan yang kukuh untuk menamatkan perang dagang yang berlarutan selama ini.
 Bersambung pada dagangan minggu ini, pergerakan harga pada EUR/USD pada sesi pasaran Asia dilihat perlahan dan mendatar sehingga memasuki sesi pasaran Eropah.
Harga bergerak lebih rendah dari paras ketinggian yang dicapai pada minggu lalu yang mencecah paras 1.11700.
Bergantung pada sentimen minggu ini, jika dolar Euro terus disokong untuk mengukuh, harga dijangka akan melepasi paras resistance pada 1.11800 dan mencatatkan paras ketinggian yang terbaru.
Namun jika harga kembali membuat penurunan semula, paras sekitar 1.11100 dilihat akan menjadi destinasi awal untuk diuji harga sebelum penurunan lebih rendah akan menuju sehingga ke zon RBS (resistance become support) pada sekitar paras harga 1.10600 atau ke paras support lebih rendah lagi.
Lihat gambar carta pasangan matawang EUR/USD di bawah untuk rujukan teknikal analisis anda.


PREVIEW News Besar FOMC: Minit Mesyuarat Fed Jadi Tumpuan Hari Ini

Mesyuarat FOMC sebelum ini telah mengekalkan kadar faedah di Amerika Syarikat di paras 1.50% dengan komen Federal Reserve yang lebih hawkish. Dengan komen yang hawkish pada 31 Januari lalu telah menyebabkan kenaikan US dolar dan komen positif itu jelas dilihat dalam kenyataan polisi The Federal Reserve (bank pusat Amerika).
Dalam mesyuarat bulan lalu, bank pusat sebanyak dua kali berkata akan ‘melanjutkan perubahan polisi secara beransur-ansur’ dalam kadar faedah berbanding komen dalam mesyuarat Disember hanya ‘perubahan polisi secara beransur-ansur’. Ini menunjukkan komitmen The Fed untuk meneruskan fasa pengetatan polisinya.
Minit mesyuarat yang dikeluarkan pada Khamis (3 pagi) akan meletakkan lebih banyak isyarat tentang perancangan The Fed khususnya dalam kenaikan kadar faedah. Untuk pengetahuan anda mesyuarat Januari lalu adalah mesyuarat terakhir yang dipengerusikan Janet Yellen, di mana beliau telah digantikan oleh Jerome Powell.
 Kini pasaran melihat potensi kenaikan kadar faedah The Fed untuk tahun 2018 naik daripada hanya 3 kali kepada 4 kali kenaikan kadar faedah. Kita juga bakal melihat isyarat tentang perdebatan ahli-ahli FOMC sama ada mahu menaikkan kadar faedah sebanyak tiga kali atau empat kali, walaupun sebenarnya The Fed hanya mengunjurkan tiga kali kenaikan kadar faedah pada tahun ini seperti yang telah diumumkan pada mesyuarat Disember 2017.
Dalam mesyuarat terakhir Janet Yellen, ahli FOMC mengekalkan kadar faedah dengan meningkatkan penilaian terhadap ekonomi Amerika dan menunjukkan keyakinan bahawa inflasi akan mencapai sasaran 2% berikutan prestasi ekonomi yang memberangsangkan.
Untuk pengetahuan pembaca, antara penyebab kenaikan US dolar baru-baru ini khususnya sejak Jumaat lalu adalah peningkatan potensi kenaikan kadar faedah untuk bulan Mac ke paras 83.1%. Selain itu, majoriti penganalisis ekonomi juga menjangkan empat kali kenaikan kadar faedah The Fed pada tahun ini.
Kesimpulan daripada preview kali ini, pasaran masih perlu mendapatkan lebih banyak isyarat tentang pengetatan polisi khususnya kenaikan kadar faedah The Fed tahun ini. Jika keyakinan terhadap kenyataan mesyuarat Januari lalu semakin bertambah dengan minit mesyuarat pagi nanti, dijangka US dolar akan terus mengukuh.


Ini Sebab AUD/USD Gagal Teruskan Kenaikan Lebih Tinggi

Gagal capai kenaikan sehingga ke paras 0.7000, harga pada carta pasangan matawang AUD/USD kembali menjunam semula menutup dagangan pada sesi New York ke paras lebih rendah.
Sentimen pasaran masih lagi bercampur-campur dengan kebimbangan masih tertumpu pada kes jangkitan Coronavirus yang semakin menunjukkan peningkatan khususnya penularan di Amerika Syarikat (AS).
Dolar Australia pamer penurunan didorong kebimbangan pelabur dalam pasaran yang tidak menentu.
Di samping itu juga, data ekonomi China yang diterbitkan kurang memberangsangkan pada sesi Asia pagi ini turut memberi tekanan terhadap matawang dolar Aussie.
Namun begitu, Timbalan Presiden China, Li Keqiang menyatakan bahawa ekonomi China menunjukkan kadar pemulihan yang baik.
Faktor-faktor sebegini akan kembali memberi keyakinan terhadap pelabur dalam pasaran di samping perkembangan terhadap usaha penghasilan vaksin Coronavirus oleh kerjasama syarikat BioNTech Jerman dan firma farmasi AS, Pfizer terus diberi tumpuan.
Pada carta AUD/USD, harga telah kembali membuat penurunan sekitar 55 pips melepasi paras sokongan Moving Average 50 (MA50) pada rangka masa 1 jam pergerakan harga di sesi New York.
 Bersambung pada sesi Asia pagi ini, harga bergerak mendatar di zon RBS (resistance become support) dengan paras sekitar 0.69300 diuji.
Jika harga meneruskan penurunan lebih rendah, zon RBS seterusnya akan menjadi tumpuan sektiar paras 0.68800.
Namun jika sentimen pasaran kembali positif dan menyokong semula dagangan Aussie, harga berkemungkinan kembali membuat kenaikan semula menuju paras resistance 0.70000 semula.
Paras resistance tersebut masih gagal ditembusi selepas harga membuat kenaikan menyentuh paras tersebut minggu lalu.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Ekonomi Yang Positif Membantu Memulihkan Sentimen Matawang Gergasi

US Dollar dinilai pada kadar stabil pada hari Jumaat berikutan dagangan berhati-hati oleh kebanyakan pelabur menjelang mesyuarat pegawai-pegawai kewangan bahagian ekonomi utama dunia hujung minggu ini. Mesyuarat ini dikatakan bakal memberi petunjuk mengenai isu perdagangan dan matawang.
US Dollar Index yang mengukur kekuatan matawang US Dollar berbanding matawang utama yang lain ddagang sedikit berubah kepada 99.53. USD/JPY pula didagang pada 113.87 manakala AUD/USD merosot sebanyak 0.04 peratus dalam sesi ini.
Menteri-menteri kewangan dan gabenor bank pusat dari negara G7 dijadual akan bertemu di Itali bagi membincangkan pelbagai isu, khususnya yang berkait rapat dengan perdagangan.
Semalam, US Dollar didagangkan melebihi breakeven berbanding matawang utama yang lain pada Khamis apabila tindakan pemecatan Pengarah FBI, James Comey terus mempengaruhi sentimen semasa.
Data inflasi dan tuntutan pengangguran juga mengimbangi sentimen apabila dikeluarkan positif semalam.
 Indeks harga pengeluar yang mengukur bacaan inflasi dicatat meningkat sebanyak 0.5 peratus pada bulan April berbanding jangkaan peningkatan sebanyak 0.2 peratus.
Dalam laporan berasingan, Jabatan buruh melapaorkan bahawa laporan tuntutan pengangguran aal menurun sebanyak 2,000 pekerjaan kepada 236,000 pada minggu berakhir 6 Mei, di bawah anggaran ekonomi.
Bilangan individu di Amerika Syarikat yang memefailkan insurans pengangguran menurun kepada paras terendah dalam tempoh 28 tahun kerana didorong oleh jangkaan kenaikan kadar oleh Fed bagi bulan Jun.
Bacaan terkini Fed rate monitor tools menunjukkan bahawa pelabur kini meletakkan jangkaan sebanyak 80 peratus berbanding 63 peratus pada minggu sebelum ini.

Sentimen Pasaran Pada Permulaan Sesi Dagangan Baru Hari Ini


Analisis Teknikal EUR/USD – Timeframe Daily – 23/3/2018

Jika diperhatikan di timeframe daily, pergerakan harga bagi EUR/USD kini berpotensi membentuk bullish pennant sekiranya ia berjaya untuk breakout trendline bearish pattern ini dan Key Resistance terhampir iaitu 1.2414 untuk meneruskan kenaikan pada minggu hadapan.
 Jika breakout 1.2414, target kenaikan seterusnya yang berpotensi untuk dicapai adalah 1.2510 atau lebih tinggi ke harga 1.2600. Oleh itu, selagi ia tidak breakout Key Support mingguan 1.2180, potensi masih ke arah kenaikan pada skop yang lebih besar.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Elemen Utama Perjanjian Perdagangan Fasa 1 Yang Ditekankan Oleh AS dan China

Perjanjian perdagangan Amerika Syarikat dan China yang ditandatangani oleh Presiden Donald Trump dan Naib Perdana Menteri Liu He pada Rabu disifatkan sebagai kemenangan bersejarah buat A.S selepas bertahun-tahun berdepan dengan dasar perdagangan yang tidak adil.
Berikut merupakan beberapa elemen utama dalam teks perjanjian yang mengandungi 86 muka surat:
Pembelian Barangan Amerika Syarikat US$200 bilion
China bersetuju untuk membeli barangan dari A.S bernilai US$200 bilion selama dua tahun, termasuk produk pertanian dan makanan laut dengan jumlah US$32 bilion, barangan bernilai US$78 bilion seperti pesawat udara, jentera dan keluli serta import tenaga yang berjumlah US$52 bilion.
Perjanjian itu juga merangkumi peruntukan untuk mengurangkan halangan pengawalseliaan untuk dagangan susu formula, daging lembu, daging babi, makanan laut dan bioteknologi pertanian.
Harta Intelek
China akan membuat beberapa jaminan yang bertujuan untuk mempertingkatkan perlindungan dan penguatkuasaan hak harta intelek dengan mempertingkatkan hukuman untuk jenayah kecurian hak cipta.
Ia juga turut mengandungi beberapa peruntukan untuk mencegah pemalsuan, termasuk ubat palsu dan pelanggaran hak cipta dalam talian.
Pemindahan Teknologi
 Perjanjian ini menetapkan bahawa kedua-dua pihak tidak akan memaksa seseorang dari pihak lain untuk memindahkan teknologi yang berkaitan dengan pengambil alihan, usaha sama atau transaksi pelaburan lain.
Perkhidmatan Kewangan
China akan memudahkan bank A.S untuk menanggung jaminan hutang syarikat Cina dan halangan yang lebih rendah untuk memasuki pasaran bagi perkhidmatan pelaburan tertentu.
China juga bersetuju untuk membenarkan perkhidmatan pembayaran elektronik A.S seperti Mastercard, Visa dan American Express.
Pertukaran Asing
Kedua-dua pihak komited untuk mematuhi prinsip-prinsip Tabung Kewangan Antarabangsa (IMF) bagi mengelakkan manipulasi kadar pertukaran dan berusaha untuk mencapai kadar tukaran pasaran yang ditetapkan dan menghalang pemotongan nilai matawang.
Penguatkuasaan
Di bawah teks perjanjian, kedua-dua pihak bersetuju bahawa mereka secara rasmi dibenarkan untuk bersuara atau membuat aduan jika merasakan pihak lain tidak mematuhi terma-terma perjanjian.
Jika perkara tersebut tidak dapat diselesaikan, aduan akan dibawa ke peringkat lebih tinggi. Sekiranya masih belum mencapai penyelesaian, pihak yang membuat aduan dibenarkan untuk tidak mematuhi salah satu komitmennya di bawah perjanjian tersebut.
Amerika Syarikat dan China tidak akan bertindak balas terhadap tindakan tersebut, tetapi jika pertikaian itu menjadi serius, kedua-dua pihak dibenarkan untuk memberi notis bertulis bagi menarik diri daripada perjanjian itu.


Analisis Teknikal AUD/USD – Timeframe H1 – 6/12/2018

Dalam suasana pasaran berisiko yang menjejaskan matawang komoditi, matawang dollar AUD terus mengalami kejatuhan nilai dengan data pertumbuhan ekonomi di Australia yang dikeluarkan awal pagi semalam mencatatkan angka yang mengecewakan daripada jangkaan dan jauh lebih rendah daripada bacaan sebelumnya. Pada dagangan hari ini pula, bacaan pada data jualan runcit adalah meningkat seperti yang dijangkakan namun data imbangan dagangan yang dijangka meningkat telah mencatatkan angka yang lebih rendah daripada bacaan sebelum ini. Oleh itu, dapat diperhatikan pada chart pasangan matawang AUD/USD, harga menunjukkan kejatuhan yang ketara ekoran kelemahan pada matawang Aussie walaupun dagangan USD bercampur-campur. Pada dagangan semalam, harga dilihat telah membuat penurunan dari paras Magic Pivot sehingga melepasi paras support MagicS1 dan support MagicS2 pada indicator Moshed Magic Line semalam.
Bersambung pada sesi pasaran Asia pagi ini, setelah data jualan runcit dan data imbangan dagangan dikeluarkan bersama, harga telah menyambung penurunan ke paras support 0.7231 (MagicS1) dan akan menguji zon major support pada chart AUD/USD di paras 0.72100. Harga yang berjaya breakout paras tersebut akan menuju ke paras 0.7197 (MagicS2) terlebih dahulu sebelum harga terus ditekan lebih rendah dan boleh mencecah sehingga ke paras sekitar 0.7134 (MagicS3).
Namun, jika harga kembali membuat lonjakan drastik sehingga melepasi paras Magic Pivot 0.7294 hari ini, harga dijangka akan menuju ke paras resistance 0.7328 (MagicR1) sebelum lonjakan lebih tinggi bakal kembali menguji paras ketinggian harga pada resistance 0.7391 (MagicR2). Jika sekiranya harga berjaya melepasi paras tersebut, harga bakal mencari paras ketinggian yang baru di sekitar paras 0.7426 (MagicR3).
 Terus ikuti perkembangan ekonomi di Australia serta perkembangan perang dagang AS-China yang mempengaruhi perubahan nilai matawang Aussie dalam pasaran semasa. Jadikan indicator Moshed Magic Line untuk membantu anda menentukan paras-paras yang berpengaruh pada chart AUD/USD untuk posisi dagangan yang lebih jelas.

Paras support: 0.7231, 0.7197, 0.7134.
Paras resistance: 0.7328, 0.7391, 0.7426.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD Lemah Selepas Data Inflasi AS, Tapi Kenapa EUR/USD Gagal Melonjak?

Pergerakan harga pada carta pasangan mata wang EUR/USD bakal meneruskan kenaikan? Sabar dulu, baca huraian ini.
Semalam diterbitkan pada sesi New York data inflasi AS yang menunjukkan angka bacaan yang menurun walaupun tidak mencapai jangkaan penurunan. Seperti yang telah dijangkakan, kadar inflasi yang susut mendorong nilai US dolar turut menurun.
Selain itu, peningkatan pasaran saham global serta penurunan pada hasil perbendaharaan 10 tahun AS menambahkan lagi tekanan terhadap US dolar.
Namun, faktor tersebut belum cukup untuk menyokong sepenuhnya kenaikan harga pada carta EUR/USD.
Ini adalah disebabkan mata wang Euro juga turut melemah susulan keputusan mesyuarat dasar monetari European Central Bank (ECB) semalam.
Berdasarkan kenyataan susulan mesyuarat, ECB dilihat akan terus mengekalkan dasar yang longgar untuk menyokong ekonomi dan ini akan memberi kesan penyusutan nilai terhadap mata wang Euro.

Oleh itu, pelabur gagal menyaksikan lonjakan bertenaga pada carta EUR/USD semalam sebaliknya bergerak mendatar berikutan jangkaan prestasi merosot bagi kedua-dua mata wang tersebut.
 Harga pada carta EUR/USD dilihat turun menguji paras 1.21500 sebelum melonjak semula ke paras 1.21900 pada sesi New York. Harga kembali perlahan menutup dagangan di bawah paras 1.21800 pada zon tumpuan.
Menyambung dagangan pada sesi Asia pagi Jumaat, kenaikan harga dilihat namun pergerakan masih perlahan di atas paras sokongan Moving Average 50 (MA50) pada rangka masa 1 jam pergerakan harga yang memberi isyarat awal untuk kenaikan lebih tinggi.
Kenaikan harga bakal menguji semula zon rintangan pada 1.22500 yang masih gagal ditembusi selepas diuji pada 2 minggu lalu berturut-turut.
Melepasi zon tersebut dijangka untuk harga menguji pula paras ketinggian pada 1.2300 sekaligus mencatatkan paras tertinggi terbaru 5 bulan.
Sebaliknya jika harga membuat penurunan di bawah zon 1.21800-1.21500, zon support pada 1.20900-1.20600 akan menjadi tumpuan harga seterusnya.
Dan untuk penurunan lebih rendah, pelabur akan menilai reaksi harga selepas harga mencecah ke paras 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


US Dolar ‘Lembik’, USD/JPY Terjun Ke Paras Rendah Lagi

Matawang safe-haven Yen Jepun pamer peningkatan pada dagangan penghujung minggu dengan  risiko penularan Covid-19 serta hubungan antara Amerika Syarikat (AS) dan China yang kembali ‘panas’.
Namun begitu, US dolar terus bergerak lemah pada Jumaat menyambung pergerakan harga semalam.
Ini adalah didorong oleh tindakan bank pusat Amerika, Federal Reserve (Fed) yang meningkatkan lagi langkah rangsangan ekonomi dengan menyediakan 3 fasiliti perkhidmatan pinjaman kecemasan.
Turut menambah tekanan buat US dolar apabila data tuntutan faedah pengangguran Amerika Syarikat minggu lalu kembali melonjak ke paras 1.4 juta berbanding jangkaan 1.3 juta.
Hal ini memberi kebimbangan terhadap pelabur yang melihat ekonomi AS masih lagi bergelut untuk pemulihan semula selain kes Covid-19 di negara ekonomi terbesar dunia itu kekal tinggi.
Jika diperhatikan pergerakan harga pada carta pasangan matawang USD/JPY, harga telah membuat penurunan dari paras 107.200 semalam sehingga melepasi paras sokongan Moving Average 50 (MA50) pada rangka masa 1 jam pergerakan harga.
Penurunan diteruskan sehingga penghujung sesi New York mencecah paras 106.700 di zon support harga.
 Menyambung dagangan pada sesi Asia pagi ini, harga telah meneruskan penurunan dan telah menembusi zon resistance di bawah paras 106.600 sebelum perlahan semula di hujung sesi.
Penurunan harga dijangka akan diteruskan sehingga ke paras sekitar 106.600 yang merupakan zon support harga ketika diuji pada dagangan Jun lalu.
Namun jika harga kembali membuat kenaikan semula, paras tumpuan adalah pada 107.00 dan juga paras halangan MA50 untuk diuji harga terlebih dahulu.
Jika harga kekal meneruskan penurunan, paras resistance sekitar 107.500 akan kembali menjadi tumpuan yang merupakan zon SBR (support become resistance) sebelum ini.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


7 Berita Forex Penting Tumpuan Pasaran Minggu Ini (13-17 Januari 2020)

Berikut merupakan sebahagian data-data penting yang akan menjadi tumpuan pasaran sepanjang minggu ini.
Data Pertumbuhan GDP UK (Isnin 5.30 Petang): Laporan Keluaran Dalam Negara Kasar (KDNK) untuk November dijangka akan memberi pertunjuk pertumbuhan bagi suku keempat 2019. Bulan sebelumnya, pertumbuhan tidak berganjak di paras sifar selepas ekonomi UK berjaya keluar dari risiko kemelesetan pada suku ketiga. Ketidakpastian Brexit terus beri tekanan terhadap pertumbuhan.
Data Inflasi Amerika Syarikat (Selasa 9.30 Malam): Federal Reserve menyatakan kekecewaan sebelum ini terhadap tahap inflasi negara berikutan terkesan oleh fenomena global. Bacaan inflasi teras pada Disember dijangka kekal sekitar paras 2.3%. Bacaan bulanan pula diramal meningkat 0.2%.
Data Inflasi UK (Rabu 5.30 Petang): Penurunan pada harga tenaga dan faktor-faktor lain menyumbang kepada penurunan inflasi di UK pada bacaan November 2019. Bacaan pada Disember dijangka tidak berubah sementara bacaan teras kekal stabil di paras 1.7%.
 Data Jualan Runcit AS (Khamis 9.30 Malam): Sektor pengguna menyumbang kepada 70% ekonomi Amerika. Pada November, data jualan meningkat 0.2% dan jualan teras kepada 0.1%. Bacaan pada Disember dijangka akan bertambah baik berikutan didorong oleh jualan Black Friday dan juga perbelanjaan sempena perayaan Krismas.
Data Pertumbuhan GDP China (Jumaat 10.00 Pagi): Ramai yang meragui data dari ekonomi kedua terbesar dunia ini kerana dipercayai lebih cenderung memihak kepada parti memerintah. Selepas pertumbuhan berkembang 6% pada suku ketiga, penganalisis ekonomi meramalkan peningkatan 6.1% kadar pertumbuhan pada suku terakhir 2019. Pengeluaran perindustrian turut dipantau.
Data Jualan Runcit UK (Jumaat 5.30 Petang): Selepas bacaan mengecewakan pada November 2019 dengan penurunan -0.6%, data jualan pada Disember 2019 dijangka akan kembali mencatatkan peningkatan kukuh kepada 0.8%.
Data Keyakinan Pengguna AS (Jumaat 11.00 Malam): Jangkaan awal oleh Universiti Michigan menunjukkan sentimen pengguna untuk tahun 2020 meningkat dari 99.3 kepada 99.4 mata, isyarat keyakinan yang kukuh.


Analisis Teknikal EUR/USD – Timeframe H1 – 5/9/2018

Matawang USD mendominasi pasaran sejak semalam dan dilihat menguat berbanding majoriti matawang utama yang lain. Pasaran ingin melihat perkembangan rundingan NAFTA antara Amerika dan Kanada yang akan bersambung hari ini di mana rundingan tersebut masih belum mendapat persetujuan pada Jumaat lalu. USD dilihat optimis dengan sektor perkilangan yang sedang berjalan dengan baik dengan aktiviti berkembang pada kadar paling pantas dalam 14 tahun. Pasaran pada minggu ini juga tertumpu pada laporan pekerjaan di US Jumaat ini dimana pasaran menjangkakan data yang positif dan pengukuhan nilai matawang USD.
Sementara itu, matawang EURO masih didagangkan lemah ekoran dibayangi oleh isu Brexit serta krisis kewangan di Itali. Terbaru, Presiden Donald Trump yang mengkritik dasar perdagangan EU yang hampir sama buruknya dengan China telah menekankan lagi matawang EURO. Tambahan lagi, laporan jualan runcit untuk zon Eropah hari ini dijangka menurun ekoran data yang dicatatkan di Jerman dan Perancis yang menurun, bakal menambahkan lagi tekanan terhadap EURO.
 Secara teknikal, pergerakan harga bagi pasangan matawang EUR/USD dilihat sedang dalam fasa menurun setelah harga membuat kenaikan pada minggu lalu sehingga mencapai paras resistance di sekitar 1.17300 sebelum mula membuat penurunan. Nilai matawang USD yang mula mengukuh menekankan lagi harga lebih rendah di samping faktor EURO yang turut melemah.
Semalam, harga masih dilihat membuat penurunan dari paras SBR (support become resistance) di 1.16000 sehingga paras support semalam di 1.15300. Harga kemudian membuat kenaikan semula pada sesi pasaran New York dan kembali ke paras SBR 1.16000 pada sesi pasaran Asia hari ini. Namun, harga kembali ditekan rendah setelah pasaran London dibuka hari ini atas faktor USD yang terus mengukuh dan harga semasa bergerak di sekitar paras 1.15650 setakat jam 4.30 petang. Harga dijangka akan menguji paras support semalam di paras 1.15300 dan jika harga berjaya menembusinya (breakout), harga dijangka akan menuju ke paras support 1.14880 dan seterusnya ke support 1.14450. Sebaliknya, jika harga membuat kenaikan dan menembusi (breakout) paras resistance 1.16000, harga dipercayai akan menuju ke paras resistance 1.16660 dan seterusnya di major resistance 1.17100. Dinasihatkan supaya kawal posisi dagangan untuk minggu ini berikutan berita-berita besar yang bakal mempengaruhi pergerakan besar dalam pasaran.

Paras support: 1.15343, 1.14883, 1.14455.
Paras resistance: 1.16231, 1.16659, 1.17119.


USD Berisiko Berdepan Mesyuarat FOMC dan Laporan Pekerjaan NFP Minggu Ini

Permulaan pasaran untuk minggu ini masih perlahan pada awal sesi pasaran Asia bermula. Dagangan dolar Amerika Syarikat mencatatkan penurunan pada awal sesi selepas tumpuan pelabur terarah pada data GDP pada lewat dagangan Jumaat lalu.
Bacaa awal untuk pertumbuhan Keluaran Dalam Negara Kasar (GDP) di Amerika Syarikat berkembang pada kadar 2.1% untuk suku tahun kedua sedikit tinggi melebihi jangkaan pada kadar 1.8% oleh pasaran.
Hasil pulangan perbendaharaan 2-tahun Amerika Syarikat meningkat daripada kadar 1.85% kepada 1.88%. Sementara indeks dolar turut meningkat lebih tinggi 0.2%.
Data GDP disokong oleh perbelanjaan pengguna dan kerajaan di samping perbelanjaan isi rumah yang turut berkembang kepada 4.3%, catatan terbaik sejak akhir 2017. Perbelanjaan kerajaan berkembang pada kadar 5%, terpantas sejak pertengahan 2009.
Data yang positif tersebut mengimbang penurunan pada pelaburan perniagaan yang terjejas ekoran pertumbuhan global yang lemah dan juga faktor ketidaktentuan perdagangan.
Tumpun penting pada minggu ini akan terarah pada keputusan mesyuarat polisi monetari oleh Federal Reserve (Fed) dengan jangkaan besar-besaran oleh pasaran bahawa keputusan adalah bersifat dovish dan penurunan kadar faedah bakal dilaksanakan.
 Namun, pergerakan harga dalam pasaran dilihat sejak beberapa minggu lalu telahpun menyerap ke arah jangkaan penurunan kadar tersebut. Dagangan USD bakal berisiko untuk diniagakan pada minggu ini dan dijangka pergerakan volatile harga akan berlaku.
Sebelum mesyuarat Fed, bank pusat Jepun akan terlebih dahulu mengumumkan polisi monetari pada mesyuarat untuk Julai ini dengan jangkaan Bank of Japan (BOJ) akan terus mengekalkan pendirian dasar yang longgar.
Pound Sterling pula masih kekal didagangkan berisiko pada minggu ini walaupun telah menunjukkan sedikit kenaikan pada minggu lalu setelah Boris Johnson diumumkan sebagai Perdana Menteri Britain yang baru.
Bank pusat England juga pada Khamis akan mengumumkan dasar polisi monetari setelah ahli bank pusat mengundi untuk penetapan kadar faedah.
Dan seterusnya, minggu ini yang juga memasuki bulan yang baru, pasaran akan berdepan data penting yang ditunggu-tunggu setiap bulan iaitu laporan data pekerjaan NFP Amerika Syarikat pada Jumaat ini.
Pelabur akan lebih berwaspada mengharungi minggu yang agak bergelora kali ini dan dijangka pasaran akan menyaksikan beberapa pergerakan harga yang mengejutkan ekoran data-data berimpak tinggi sepanjang minggu.


Setelah 2 Minggu Penurunan Harga, AUD/USD Mula Pamerkan Corak Kenaikan

Pergerakan harga pada carta pasangan matawang AUD/USD mempamerkan kenaikan pada hari ini selepas pelonggaran kuantitatif tanpa had yang diumumkan oleh Federal Reserve (Fed) telah mengakibatkan US dolar susut nilai dan memberi manfaat terhadap matawang utama yang lain untuk mengukuh.
Bagi menangani krisis wabak COVID-19 yang melanda, Reserve Bank of Australia (RBA) juga turut melaksanakan suntikan cairan ke dalam pasaran untuk menyokong ekonomi yang sedang terjejas.
Bank pusat pada hari ini telah menyuntik A$6.9 bilion ke dalam pasaran kewangan dan turut mengumumkan rancangan pembelian A$4 bilion bon kerajaan.
Harga pada carta AUD/USD yang bergerak perlahan pada permulaan dagangan minggu ini semalam menunjukkan kenaikan pada awal sesi New York namun harga gagal kekalkan kenaikan.
Namun kenaikan lebih ketara mula dipamerkan pada sesi Asia pada hari ini dengan dagangan Aussie turut disokong oleh data PMI pembuatan Australia untuk Mac yang masih menunjukkan pengembangan walaupun data perkhidmatan catat penurunan.
Harga yang telah bergerak di atas paras sokongan Moving Average 50 (MA50) menunjukkan perubahan awal trend harga.
 Memasuki sesi pasaran Eropah, harga menguji paras ketinggian harga pada Jumaat lalu di bawah paras harga 0.6000.
Jika harga meneruskan kenaikan lebih tinggi melepasi paras 0.6000 yang dilihat sebagai zon SBR (support become resistance) itu, kenaikan dilihat akan diteruskan menuju zon SBR seterusnya pada sekitar 0.62400.
Sebaliknya jika harga kembali membuat penurunan semula, paras sokongan harian semalam sekitar 0.57000 akan menjadi paras tumpuan harga.
Penurunan lebih rendah akan menuju zon support 0.55000 yang dituju harga pada dagangan minggu lalu.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga minyak mentah semasa pasaran US

Harga minyak mentah melakukan junaman pada pembukaan pasaran Amerika Syarikat dengan sebanyak 1.25% iaitu sebanyak 52 sen.
 Ini dilihat disebabkan stok minyak mentah minggu lepas yang meningkat serta pengeluaran oleh Nigeria dan Kanada kembali.
Jumlah pelantar minyak yang beroperasi di Amerika Syarikat meningkat dan ini menyebabkan bekalan lebih tinggi daripada permintaan berlaku.


Draghi: ECB Terus Menggunakan Mandat Untuk Capai Inflasi 2%

Sebentar tadi Presiden European Central Bank (ECB) atau Bank Pusat Kesatuan Eropah, Mario Draghi menyatakan ekonomi sedang pulih dalam kadar sederhana.
Draghi membuatkan pasaran tertanya-tanya tentang sama ada faktor pemulihan ekonomi ini mampu untuk menaikkan inflasi yang rendah di Zon Eropah.
Bagi Draghi, peningkatan harga adalah disebabkan oleh jurang keluaran (output gap). Perubahan dalam inflasi masih bergantung kepada keadaan pasaran kewangan.
Output gap adalah perbezaan antara keluaran sebenar (actual output) ekonomi dan potensi keluaran (potential output). Potensi pengeluaran adalah amaun maksimum barang dan perkhidmatan yang boleh dikeluarkan oleh sesebuah negara.
Draghi menyatakan fokus utama ECB pada masa ini ialah kelemahan inflasi dengan kadar semasa berada pada paras 0.50% masih jauh di bawah sasaran. Walaupun inflasi masih boleh naik beberapa bulan akan datang, ia hanyalah disebabkan base effects.
 Base effects adalah paras kadar inflasi yang tinggi atau rendah pada bulan-bulan lepas yang mengganggu kadar inflasi semasa. Base effects boleh menyukarkan pihak bank pusat untuk mendapatkan bacaan inflasi yang tepat.
Mesej utama Darghi pada hari ini ialah ECB akan terus menggunakan mandat yang ada untuk mencapai sasaran inflasi 2.00%.
Pada ketika ini Eur/Usd dilihat menguat setelah mencapai paras terendah setakat hari ini.
Sumber: Trading View
Komen terbaru dari pihak ECB ini menggambarkan pihak bank perlu berusaha agar kadar inflasi bergerak dalam keadaan menaik dan kukuh secara berterusan supaya tidak hanya mencapai sasaran itu dengan risiko untuk menyusut semula.
Hal ini menunjukkan ECB akan meneruskan polisi sedia ada dalam jangka masa panjang dengan mengecilkan sedikit tempoh masa untuk meneruskan polisi pelonggarannya (easing policy) ini. Mungkin juga ECB boleh mengurangkan sedikit program pembelian bonnya atau menggunakan instrumen polisi yang lain bagi mengukuhkan pergerakan inflasi dalam tempoh yang panjang.


Inflasi Australia Cipta Kejutan, Bakal Gegar Pendirian RBA

Bacaan terbaru data inflasi Australia sekali lagi bakal menggoyahkan pendirian dovish Bank Pusat Australia (RBA) untuk bertindak mengubah dasar monetarinya.
Menurut laporan terbaru daripada Biro Statistik Australia (ABS), indeks harga pengguna (CPI) meningkat 1.3% pada suku keempat dan 3.5% secara tahunan melebihi jangkaaan untuk kenaikan 3.2%.
Kadar tahunan meningkat kepada 2.6%, jauh lebih baik dari jangkaan 2.3% dan berada di pertengahan sasaran RBA antara 2% hingga 3%.
Antara penyumbang utama kepada lonjakan ini adalah disebabkan oleh kenaikan harga bahan api, isu rantaian bekalan global, kekurangan bahan dan peningkatan permintaan menjelang cuti Krismas.
 Angka yang dicatatkan ini pastinya akan mengejutkan bank pusat yang sebelum ini mengatakan bahawa inflasi teras tidak mungkin dapat mencapai 2.5% sehingga akhir 2023, yang menjadi sebab utama untuk mereka tidak menaikkan kadar faedah tahun ini.
Dengan bacaan terbaharu ini, ia boleh menggoncang pendirian RBA menjelang pertemuan polisi pada minggu hadapan (1 Februari).
Terdahulu, RBA mengatakan mesyuarat polisi edisi Februari akan menjadi penentu sama ada mereka akan mengurangkan atau menamatkan program pembelian bon.
Reaksi awal daripada data inflasi ini telah memberi dorongan buat dagangan dolar Aussie untuk kembali meningkat selepas mencatat kejatuhan pada awal minggu.


AS Ibarat Menambah Luka Buat Pasaran Ini!

Minyak mentah melonjak pada Selasa selepas usaha OPEC dalam mengurangkan bekalan terus menyokong pasaran. Namun begitu, peningkatan pengeluaran di tempat lain menyebabkan harga meningkat dalam julat yang sempit.
Brent mentah yang merupakan penanda aras antarabangsa kali terakhir dinilai melonjak 17 sen kepada $55.76 setong.
WTI mentah pula menaik 14 sen dalam sesi ini kepada $53.07 setong.
Sebelum ini harga minyak mentah mengalami kerugian kira-kira 2 peratus dalam sesi sebelum ini.
Kedua-dua minyak ini kekal dalam julat dagangan $50 bermula awal tahun ini.
 Peningkatan jumlah pengeluaran minyak mentah di Amerika Syarikat dikatakan telah melemahkan usaha OPEC di dalam usaha untuk membendung lebihan bahan api global. OPEC termasuk pengeluar utama dari Russia telah bersetuju untuk mengurangkan pengeluaran sebanyak 1.8 juta tong sehari pada separuh pertama 2017.
Aktiviti penggerudian dan pengeluar minyak syal di AS telah meningkat sebanyak 8.98 juta tong sehari, melonjak 6.5 peratus sejak pertengahan 2016 kepada tahap tertinggi sejak April tahun lepas.
Menurut laporan ABN, harga lantai pasaran ini ibarat telah dibentuk oleh OPEC manakala harga siling ditetapkan oleh peningkatan inventori minyak di AS.
Walaupun pematuhan perjanjian OPEC telah berada pada kadar 90 peratus, keraguan masih kekal dalam pasaran ini kerana harga mungkin terjun disebabkan luka dari AS.
ABN turut mengatakan bahawa purata unjuran minyak Brent bagi separuh pertama 2017 telah dikurangkan dari $55 kepada $50 setong.
Artikel Ini Ada Jawapan Kenapa Abe Dan Trump Langsung Tidak Berbincang Isu Kewangan!


Selain Tertumpu Pada Isu Huawei, Pelabur Turut Menantikan Minit Mesyuarat FOMC

Matawang dolar Amerika Syarikat didagangkan di sekitar paras tertinggi dua setengah minggu pada Selasa didorong oleh hasil pulangan Amerika Syarikat yang tinggi dan juga faktor ketegangan perang dagang antara Amerika dan China meningkatkan permintaan buat USD dalam pasaran semasa.
Pasaran saham terjejas pada minggu ini terkesan oleh berita hangat berkenaan pentadbiran Donald Trump yang telah menyenarai hitam syarikat Huawei Technologies dari China dan menimbulkan kebimbangan terhadap pengguna ekoran masalah yang dihadapi oleh syarikat teknologi gergasi tersebut.
Sementara itu juga, para pelabur sedang menantikan minit mesyuarat FOMC oleh FED untuk mesyuarat dasar monetari yang terbaru.
Kenyataan Pengerusi Fed, Jerome Powell akan menjadi tumpuan pelabur. Beliau menyangkal dakwaan bahawa isu tarif mempengaruhi keputusan mesyuarat FOMC.
 Matawang Euro didagangkan mendatar selepas mengalami penurunan sebelum ini ke paras terendah sejak 3 Mei berbanding USD. Dagangan Euro dijangka akan terus diniagakan berhati-hati sementara melalui proses pilihanraya parlimen Eropah pada 23 hingga 26 Mei ini.
Dolar Aussie kembali didagangkan meningkat pada minggu ini selepas kemenangan mengejut pilihanaraya oleh parti konservatif kerajaan. Kemenangan tersebut telah menyuntik kembali keyakinan pelabur dalam pasaran kewangan.
Tumpuan AUD pada sesi Asia pagi ini turut tertumpu pada minit mesyuarat dasar monetari. Maklumat lebih terperinci akan diperhalusi dan sebarang perubahan pada minit mesyuarat berkemungkinan akan mempengaruhi dagangan semasa buat Aussie.
Pound Sterling pula sedikit meningkat dari paras terendah sejak Januari pada dagangan semalam selepas Perdana Menteri Theresa May membuat tawaran terakhir untuk mendapatkan perjanjian Brexit melalu Parlimen sebelum beliau melepaskan jawatannya. Namun, pelabur merasakan keraguan terhadap sokongan parti Buruh pembangkang.


Data Rasmi Inventori Minyak Mentah Positif!

Harga minyak mentah kembali memulih pada hari Khamis di Asia berikutan data inventori AS yang menyokong kekuatan komoditi ini. Brent mentah juga kembali didagang di atas paras $50.
Pun begitu, pasaran logam hitam dinilai semakin ragu-ragu dengan keupayaan OPEC untuk mencapai persetujuan dalam membendung lebihan pengeluaran pada akhir bulan depan.
Minyak mentah di New York Merchantile Exchange juga dikatakan meningkat 0.06% kepada $49.21 setong.
Maklumat Pentadbiran Tenaga Amerika Syarikat dalam laporan mingguannya mengatakan bahawa inventori minyak mentah jatuh 553,000 tong pada minggu lepas.
 Menurut EIA, Bekalan di Cushing, iaitu pembekal utama untuk Nymex mentah menurun sebanyak 1.337 juta tong minggu lepas.
Dalam masa yang sama, EIA turut mengatakan bahawa inventori minyak mentah masih berada di paras yang tinggi untuk tahun ini.
Sebelum ini, 14 anggota pengeluar minyak utama telah bersetuju untuk mengehadkan output kepada 32.5 juta kepada 33.0 juta tong.
Walau bagaimanapun, OPEC berkata mereka tidak akan memuktamadkan butiran tersebut sehingga mesyuarat rasmi yang akan datang di Vienna pada 30 November.

Aktiviti Perdagangan New Zealand dicatat Suram!


Selepas Data Ekonomi Zon Eropah Mengecewakan, Fokus Terarah Pada Data Inflasi UK

Bacaan awal bagi pertumbuhan Keluaran Dalam Negara Kasar (GDP) di Jerman menguncup kepada -0.1% untuk suku tahun kedua 2019, menepati ramalan penurunan oleh pasaran daripada peningkatan kadar pertumbuhan pada 0.4% untuk suku pertama.
Justeru itu, pasaran terus mengekalkan jangkaan terhadap risiko kegawatan bagi ekonomi terbesar di zon Eropah tersebut.
Menyusul selepas data Jerman tersebut adalah bacaan akhir bagi kadar inflasi di Perancis yang menepati ramalan kekal menguncup pada kadar -0.2% untuk bulan Julai sama seperti bulan sebelumnya.
Bacaan data yang kurang memberangsangkan akan mengekalkan risiko terhadap dagangan dolar Euro dan turut mendorong penurunan pada matawang Eropah tersebut.
 Tumpuan para pelabur seterusnya pada sesi dagangan Eropah akan terarah pada data ekonomi Britain dengan fokus utama adalah pada bacaan kadar inflasi tahunan.
Berdasarkan data, pasaran menjangkakan indeks harga pengguna untuk bacaan bulan Julai bakal mencatatkan penurunan kembali kepada 1.9% berbanding 2.0% pada bulan sebelumnya dan ini bakal memberi tekanan buat dagangan matawang British.
Pound Sterling pada Selasa didagangkan di sekitar paras terendah dua setengah tahun mencecah paras 1.20150 berbanding dolar Amerika Syarikat ekoran situasi Brexit tanpa perjanjian (no-deal Brexit) mendominasi sentimen walaupun data pertumbuhan gaji di United Kingdom merekodkan kenaikan tertinggi 11 tahun.
Data pekerjaan yang kukuh akan memberikan tekanan buat Bank of England (BOE) untuk keputusan mengekalkan kadar faedah. Pada waktu ini, pasaran wang memberi peluang 68% untuk pengurangan kadar satu suku tahun pada penghujung Disember ini.
Perdana Menteri Boris Johnson yang mengambil alih tampuk pimpinan pada bulan lalu telah memberi jaminan bagi pengunduran Britain dari Kesatuan Eropah pada 31 Oktober ini, dengan atau tanpa perjanjian. Kesatuan Eropah setakat ini menyatakan bahawa rundingan semula tidak akan berlaku.


Ini Analisis Pergerakan EUR/USD Untuk Dagangan Awal Minggu

Pelabur berwaspada untuk memulakan dagangan pada minggu ini berikutan sentimen pasaran yang masih bercampur-campur.
Risiko utama masih tertumpu pada kes jangkitan Coronavirus yang membuatkan pelabur berhati-hati. Pada hujung minggu, Florida mencatatkan kenaikan sekitar 15,000 kes dalam masa 24 jam, mengatasi rekod lonjakan kes di New York pada April lalu.
Turut dilaporkan juga perkembangan vaksin bagi pandemik ini di mana syarikat Gilead menyatakan vaksin remdesivir berjaya mengurangkan risiko kes jangkitan sehingga 62%. Namun pihak mereka masih memerlukan maklumat tambahan untuk kepastian.
Pasaran saham kembali meningkat susulan laporan tersebut, mengurangkan kerugian pada minggu lalu. Hasil perbendaharaan AS turut pulih dari paras terendah beberapa minggu namun masih di paras membimbangkan.
US dolar bergerak lemah pada sesi Asia untuk memulakan dagangan awal minggu ini selepas menutup dagangan minggu lalu dengan lemah untuk 3 minggu berturut-turut.
Pada carta pasangan matawang EUR/USD, harga dilihat bergerak lebih tinggi di atas paras 1.13000 dan juga paras sokongan Moving Average 50 (MA50) pada rangka masa 1 jam memberi isyarat awal trend bullish.
 Kenaikan akan menuju zon tumpuan pada 1.13400 sebelum menguji paras ketinggian minggu lalu pada 1.13700.
Kenaikan lebih tinggi akan menguji pula zon resistance di sekitar paras 1.14000 untuk harga mencatatkan paras ketinggian terbaru 5 minggu.
Namun jika harga kembali membuat penurunan semula melepasi sokongan dinamik MA50 dan juga paras penting 1.13000, zon RBS (resistance become support) sekitar 1.12600-1.12500 akan menjadi destinasi tumpuan.
Penurunan lebih rendah akan menuju zon support di bawah paras 1.12000 yang gagal ditembusi ketika diuji sepanjang dagangan Jun lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Inikah Peluang Untuk USD Meningkat Lagi?

Pergerakan pasaran bergerak tenang menjelang pengeluaran data jualan runcit Amerika Syarikat pada malam ini, dengan US dolar didagangkan stabil berbanding kebanyakan matawang utama.
Hasil perbendaharaan AS 10 tahun kembali jatuh di bawah paras 1.50%, mencerminkan kewaspadaan pelabur sebelum penerbitan bacaan jualan runcit.
Pasaran menjangkakan penurunan dalam penjualan utama, tetapi menunjukkan dalam ukuran teras yang menunjukkan perubahan sederhana susulan kelemahan yang dipamerkan sebelum ini.
Mengikuti perkembangan dalam pelan rangsangan infrastruktur oleh Presiden Joe Biden, rundingan bipartisan selanjutnya dijangka akan diadakan pada minggu ini setelah hanya sedikit kemajuan dibuat setakat ini.
 Indeks dolar yang mengukur kekuatan dolar greenback berbanding sekumpulan matawang utama, diniagakan pada 90.46.
Sementara itu, matawang pound gagal mengekalkan peningkatan yang diraih susulan bacaan data pekerjaan UK yang memberangsangkan.
Jumlah pekerja dilaporkan meningkat pada bulan Mei susulan sekatan Covid-19 yang berkurangan di UK, dengan sektor perniagaan dibuka semula. Kadar pengangguran juga menepati jangkaan untuk menurun pada 4.7%.
Matawang berkaitan komoditi pula didagangkan lebih lemah berbanding dolar greenback, terutamanya dolar Aussie yang ditekan oleh laporan minit mesyuarat Reserve Bank of Australia (RBA) yang mengatakan masih terlalu awal untuk berbincang mengenai pengurangan pembelian bon.


2 Hari EUR/JPY ‘Bertenggek’ Pada ¥138.00, Adakah Harga Nak Terbang Lepas Ni?

Mata wang Euro berjaya meneruskan momentum pengukuhan berbanding yen yang masih bergerak suram dengan sentimen pasaran yang tidak menentu.
Namun, pelabur mata wang Eropah itu pastinya dilanda kebimbangan ekoran laporan terbaru berkenaan krisis tenaga di antara Eropah dan Rusia yang semakin tegang.
Dalam laporan terbaru, Rusia telah menyekat saluran paip minyak Druzhba yang menghubungkan ke beberapa negara Eropah tengah disebabkan isu pembayaran transit. Ini akan terus meningkatkan kegelisahan Kesatuan Eropah (EU) dalam mencari jalan penyelesaian untuk masalah bekalan tenaga ekoran faktor kebergantungan terhadap bekalan dari Rusia.
Sementara itu, pelabur melihat potensi bekalan tambahan dari Iran selepas Eropah menyerahkan “teks akhir” bagi menghidupkan semula perjanjian nuklear Iran 2015 lewat Isnin hadapan.
Pergerakan harga pada carta EUR/JPY pastinya mencuri perhatian pelabur dengan perkembangan di Eropah tersebut yang dijangka akan mempengaruhi harga.
Namun, harga diperhatikan bergerak mendatar sejak pembukaan dagangan awal minggu sehingga bersambung pada Selasa semalam selepas lonjakan berlaku pada penghujung minggu lalu tempias terbitan laporan data pekerjaan NFP AS.
Pada Isnin, harga dilihat mendatar di paras 137.500 dan dagangan Selasa semalam sedikit meningkat untuk didagangkan mendatar di sekitar paras 138.00.
 Walaupun pergerakan yang mendatar, namun pelabur masih menilai pergerakan harga dalam trend bullish yang disokong oleh paras sokongan Moving Average 50 (MA50) pada rangka masa 1 jam di carta EUR/JPY.
Sekiranya berlaku lonjakan harga, kenaikan lebih tinggi dilihat akan mensasarkan ke paras ketinggian 140.00 yang menjadi zon rintangan penting harga pada dagangan penghujung Julai lalu.
Kenaikan lebih tinggi yang berjaya melepasi zon 140.000 pula berkemungkinan akan mencapai sehingga paras tumpuan sekitar 142.00 untuk catatkan paras ketinggian terbaru 3 minggu.
Sebaliknya jika harga membuat penurunan semula di bawah paras sokongan MA50, beberapa paras tumpuan seperti 137.500 dan 136.600 dilihat bakal diuji selepas isyarat perubahan trend bearish semula.
Untuk penurunan harga yang berjaya melepasi paras berikut akan menjangkakan harga menuju ke zon support 133.500 yang dicecah pada minggu lalu.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Belum Selamat, AUD/USD Bila-Bila Masa Boleh ‘Meletop’!

Menyambung dagangan di awal minggu ini, pelabur masih meletakkan kewaspadaan yang tinggi berikutan kebimbangan terus melanda pasaran susulan krisis keruntuhan bank berlaku di peringkat global.
Walaupun sedikit diredakan dengan tindakan dan pelan-pelan yang diumumkan oleh pihak-pihak tertentu, namun perasaan takut dan panik dalam pasaran masih berlegar-legar.
Credit Suisse dilaporkan telah dibeli oleh UBS dengan nilai $3.2 bilion dan langkah tersebut juga telah mendapat sokongan daripada pihak kerajaan untuk mengekalkan keyakinan pelabur.
Terbaru, dilaporkan pada awal minggu ini berkenaan pelan gabungan oleh beberapa bank-bank pusat utama termasuk Federal Reserve (Fed), European Central Bank (ECB) dan Swiss National Bank (SNB) dalam usaha untuk merancakkan aliran US dolar dalam sistem kewangan global.
Ketika panik dalam pasaran sedikit diredakan pada penghujung minggu lalu, mata wang US dolar dilihat bergerak lemah dan mata wang utama lain memanfaatkan peluang untuk mengukuh termasuk dolar Australia.
Jika diperhatikan pada carta harga pasangan AUD/USD minggu lalu, harga berjaya bangkit membuat kenaikan semula di penghujung minggu setelah pada mulanya mengalami penyusutan.
Setelah susut ke sekitar 0.66000, harga berjaya meningkat semula di atas paras 0.67000 pada sesi-sesi akhir minggu tersebut.
Dan menyambung dagangan di awal minggu ini pula, harga masih berlegar di sekitar 0.67000 dan berada di atas paras sokongan Moving Average 50 (MA50) pada pergerakan di rangka masa 1 jam di carta AUD/USD.
 Sekiranya corak kenaikan masih berjaya diteruskan lagi minggu ini, kenaikan harga dilihat akan menuju ke sekitar 0.67700 atau 0.68300 sebelum mencapai ke zon rintangan 0.69000.
Paras ketinggian terbaru akan terus dicatatkan jika situasi tidak berubah menyaksikan US dolar kekal bergerak lemah dalam pasaran.
Namun, sebarang kejutan boleh berlaku ketika dagangan menuju ke mesyuarat FOMC pada awal Khamis nanti.
Jika US dolar berjaya kukuh dan menekan harga turun semula, pelabur perlu bersedia memerhatikan petunjuk untuk perubahan trend.
Penurunan harga akan kembali menuju ke zon support utama pada 0.65700-0.65400 sebelum reaksi harga pada zon tersebut akan memberi isyarat pergerakan selanjutnya.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG